## Pravilnik o izmjenama i dopunama Pravilnika o utvrđivanju zdravstvene sposobnosti za vojnu službu

### NN 29/2012 (7.3.2012.), Pravilnik o izmjenama i dopunama Pravilnika o utvrđivanju zdravstvene sposobnosti za vojnu službu

MINISTARSTVO OBRANE

724

Na temelju članka 45. stavka 5. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04, 76/07, 88/09 i 124/09) ministar obrane uz suglasnost ministra zdravlja donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU ZDRAVSTVENE SPOSOBNOSTI ZA VOJNU SLUŽBU

Članak 1.

U Pravilniku o utvrđivanju zdravstvene sposobnosti za vojnu službu (»Narodne novine« broj 127/10) u članku 6. stavak 2. mijenja se i glasi:

»Ocjena zdravstvene sposobnosti za vojnu službu ročnika na dragovoljnom služenju vojnog roka vrijedi kao ocjena zdravstvene sposobnosti za prijam kandidata za vojnika/mornara po ugovoru, za prijam u djelatnu vojnu službu rješenjem i za potpisivanje ugovora za ugovornog pričuvnika, ako nije prošlo više od godinu dana od donošenja ocjene odnosno više od šest mjeseci od završetka služenja vojnog roka do nadnevka prijma u djelatnu vojnu službu odnosno do nadnevka potpisivanja ugovora.«

Članak 2.

U članku 7. stavku 1. točki 6. alineja a) mijenja se i glasi:

»a) osobe sa zvanjem vojnog letača (u daljnjem tekstu: vojni letači): vojni piloti, navigatori, tehničari – letači, specijalisti – letači stariji od 50 godina života, te vojni letači kada obavljaju poslove u zrakoplovnim mentorskim i savjetodavnim timovima u mirovnoj misiji ili operaciji. Iznimno, vojni piloti stariji od 40 godina života kada obavljaju jednopilotne operacije zrakoplovom i poslove instruktora letenja na pregled se upućuju svakih šest mjeseci.«

Stavak 3. mijenja se i glasi:

»Pripadnici Oružanih snaga kojima je rješenjem utvrđen postotak tjelesnog oštećenja (invaliditet) za trajno, zdravstveno se pregledavaju svake kalendarske godine.«

Članak 3.

U članku 9. stavak 2. mijenja se i glasi:

»Periodični zdravstveni pregledi provode se unutar 90 dana prije isteka valjanosti uvjerenja izdanog na temelju posljednjeg periodičnog pregleda.«

Iza stavka 2. dodaju se stavci 3. i 4. koji glase:

»Zdravstveni pregled prije potpisivanja novog ugovora provodi se unutar 120 dana prije isteka važećeg ugovora.

Periodični zdravstveni pregledi zrakoplovnog osoblja provode se unutar 45 dana prije isteka valjanosti uvjerenja izdanog na temelju posljednjeg periodičnog pregleda zrakoplovnog osoblja.«

Članak 4.

U članku 11. stavak 3. mijenja se i glasi:

»Kandidati i pripadnici Oružanih snaga obvezni su prije ili tijekom zdravstvenog pregleda ispuniti Upitnik na tiskanici I koja se nalazi u prilogu ovog Pravilnika i njegov su sastavni dio (Prilog br. 3).«

Članak 5.

U članku 14. stavci 2., 3. i 4. mijenjaju se i glase:

»Na prethodnom, periodičnom i izvanrednom pregledu može se uvažiti i zdravstvena dokumentacija koja nije starija od šest mjeseci, uz mogućnost ponavljanja odnosno dodatne obrade po indikaciji.

Ocjenjivanje zdravstvene sposobnosti djelatnog vojnika primljenog po ugovoru prije potpisivanja novog ugovora, prije prijma u djelatnu vojnu službu na neodređeno, prije prijma u djelatnu vojnu službu na dočasničku i časničku dužnost, kao i ocjenjivanje zdravstvene sposobnosti djelatnog dočasnika prije prijma u djelatnu vojnu službu na časničku dužnost provodi se prema kriterijima propisanim za prijam vojnika/mornara.

Kada se ročnik na dragovoljnom služenju vojnog roka prima u djelatnu vojnu službu na časničku dužnost ne donosi se ocjena zdravstvene sposobnosti već se prihvaća kao valjana ocjena zdravstvene sposobnosti za vojnu službu ročnika na dragovoljnom služenju vojnog roka iz članka 6. ovoga Pravilnika uz obvezu provedbe psiholoških ispitivanja u skladu s psihičkim zahtjevima za časnike, propisanim pravilnikom kojim se uređuje privlačenje, selekcija i odabir za prijam u djelatnu vojnu službu.«

Iza stavka 4. dodaje se novi stavak 5. koji glasi:

»Kadeti i vojni stipendisti koji su nakon završetka školovanja odslužili vojnu službu dragovoljnog ročnika nemaju obvezu provedbe psiholoških ispitivanja.«

Dosadašnji stavci 5. – 12. postaju stavci 6. – 13.

Dosadašnji stavak 5. koji postaje stavak 6. mijenja se i glasi:

»Ocjenjivanje zdravstvene sposobnosti kadeta i vojnih stipendista provodi se prema kriterijima propisanima za periodične preglede kandidata za prijam za kadeta/vojnog stipendista u slučaju upućivanja na:

– izvanredni zdravstveni pregled tijekom školovanja

– prethodni zdravstveni pregled prije upućivanja na dragovoljno služenje vojnog roka

– prethodni zdravstveni pregled prije prijma u djelatnu vojnu službu.«

Dosadašnji stavak 8. koji postaje stavak 9. mijenja se i glasi:

»Nakon provedenog kontrolnog zdravstvenog pregleda specijalist medicine rada donosi ocjenu zdravstvene sposobnosti čija valjanost je 24 mjeseca od datuma izdavanja uvjerenja, uz obvezu obavljanja kontrolnog dentalnog pregleda čija valjanost je od 12 do najviše 24 mjeseca od datuma izdavanja uvjerenja.«

U dosadašnjem stavku 10. koji postaje stavak 11. riječi »od dana pregleda« zamjenjuju se riječima »od datuma izdavanja uvjerenja«.

Iza stavka 11. koji postaje stavak 12. dodaje se novi stavak 13. koji glasi:

»Ako valjanost uvjerenja donesenog prije upućivanja u mirovnu misiju ili operaciju istekne tijekom boravka u mirovnoj misiji ili operaciji, sudionici misije ili operacije nemaju obvezu upućivanja na ponovni zdravstveni pregled osim sudionika koji u misiji obavljaju dužnosti za obavljanje kojih je propisana obveza posjedovanja odgovarajuće dozvole čija valjanost je uvjetovana valjanošću uvjerenja o zdravstvenoj sposobnosti.«

Dosadašnji stavak 13. postaje stavak 14.

Članak 6.

U članku 16. stavak 1. mijenja se i glasi:

»Zdravstvena sposobnost ocjenjuje se za:

– djelatnu vojnu službu ili za službu u Oružanim snagama – tijekom prethodnog, periodičnog i izvanrednog pregleda

– obavljanje službe na ustrojbenom ili radnom mjestu, obavljanje poslova iz skupine dužnosti i obavljanje poslova za dodijeljenu specijalnost roda/službe/struke – tijekom periodičnog i izvanrednog pregleda

– zahtjeve zbog kojih je osoba upućena na izvanredni zdravstveni pregled – tijekom izvanrednog pregleda

– za obavljanje poslova djelatnika iz članka 3. stavka 4. ovog Pravilnika.«

Članak 7.

U članku 20. iza stavka 1. dodaje se novi stavak 2. koji glasi:

»Uvjerenje o zdravstvenoj sposobnosti djelatnog vojnika primljenog po ugovoru prije potpisivanja novog ugovora, prije prijma u djelatnu vojnu službu na neodređeno i prije prijma u djelatnu vojnu službu na dočasničku dužnost izdaje se na tiskanici UZS-2.«

Dosadašnji stavci 2. i 3. postaju stavci 3. i 4.

Dosadašnji stavak 2. postaje stavak 3. i glasi:

»Članovi zdravstvene komisije za zrakoplovno osoblje tijekom pregleda ispunjavaju Karton zdravstvenog pregleda zrakoplovnog osoblja na tiskanici ZP-ZO i donose nalaz i mišljenje na tiskanici NM-ZO koji su temelj za izdavanje uvjerenja o zdravstvenoj sposobnosti zrakoplovnog osoblja na tiskanicama UZS-ZO i UZS-PD. Uvjerenja o zdravstvenoj sposobnosti kandidata i pripadnika Oružanih snaga valjana su od datuma izdavanja uvjerenja do datuma isteka valjanosti koji se utvrđuje u skladu s rokovima valjanosti propisanim u člancima 6. i 14. ovog Pravilnika i rokovima provedbe periodičnih zdravstvenih pregleda propisanim u članku 7. ovoga Pravilnika. Valjanost uvjerenja izdanog na temelju izvanrednog zdravstvenog pregleda je godinu dana od datuma izdavanja osim u slučajevima propisanim u članku 14. ovoga Pravilnika kada je trajanje valjanosti propisano na 12 i više mjeseci od datuma izdavanja uvjerenja.«

Članak 8.

U članku 22. stavak 2. mijenja se i glasi:

»Uvjerenje UZS-ZO zdravstvena komisija za zrakoplovno osoblje dostavlja naručitelju pregleda i Samostalnom odjelu za vojni zračni promet. Uvjerenje UZS-PD dostavlja se naručitelju pregleda. Nakon što naručitelj pregleda omogući imatelju uvjerenja njegovo potpisivanje uvjerenje se prosljeđuje Samostalnoj službi za vojni zračni promet i prilaže uz dozvolu vojnog letača tijekom postupka izdavanja, obnavljanja i produžavanja valjanosti ovlaštenja vojnog zrakoplovnog osoblja.«

Članak 9.

U članku 23. stavak 1. mijenja se i glasi:

»Ako je pripadnik Oružanih snaga ocijenjen nesposobnim za rad na ustrojbenom ili radnom mjestu i/ili nesposobnim za obavljanje poslova iz skupine dužnosti i/ili nesposobnim za obavljanje poslova za dodijeljenu specijalnost roda/službe/struke, a sposobnim za djelatnu vojnu službu odnosno za službu u Oružanim snagama, personalni odjel/djelatnik ustrojstvene jedinice djelatnika odnosno Središnjica za upravljanje osobljem, pokrenut će postupak premještaja na odgovarajuće ustrojbeno ili radno mjesto.«

Članak 10.

U članku 24. stavak 2. mijenja se i glasi:

»Uvjerenje iz stavka 1. ovoga članka dostavlja se naručitelju pregleda, koji je dužan u roku od sedam dana po zaprimanju uvjerenja obavijestiti izabranog doktora medicine ocijenjene osobe o potrebi daljnjeg liječenja/dijagnostičke obrade.«

Članak 11.

U članku 25. stavci 2., 3. i 4. mijenjaju se i glase:

»Prvostupanjska zdravstvena komisija ima četiri člana od kojih je jedan ujedno i predsjednik.

Predsjednik zdravstvene komisije je doktor medicine specijalist medicine rada, dva člana su doktori medicine specijalisti određenih grana medicine ili doktori medicine, a jedan je diplomirani pravnik.«

Jedan od članova zdravstvene komisije ujedno je i zamjenik predsjednika zdravstvene komisije. Zamjenik predsjednika zdravstvene komisije je doktor medicine specijalist određene grane medicine.«

Članak 12.

Članak 26. mijenja se i glasi:

»Prvostupanjska zdravstvena komisija utvrđuje zdravstvenu sposobnost za vojnu službu i donosi rješenje u upravnom postupku kada:

– rješava po prigovoru pripadnika Oružanih snaga na uvjerenje o zdravstvenoj sposobnosti, odnosno uvjerenje o zdravstvenoj sposobnosti zrakoplovnog osoblja

– specijalist medicine rada ocijeni djelatnu vojnu osobu nesposobnom za djelatnu vojnu službu

– specijalist medicine rada, zapovjednik na dužnosti zapovjednika samostalne bojne, njemu ravne ili više razine uputi zahtjev za medicinsko vještačenje zdravstvene sposobnosti djelatne vojne osobe

– izabrani doktor medicine uputi zahtjev za medicinsko vještačenje pripadnika Oružanih snaga (Obrazac 1-IN)

– utvrđuje zdravstvenu sposobnost djelatnih vojnih osoba koje se nalaze na dugotrajnom bolovanju.

Zapovjednik iz stavka 1. podstavka 3. ovoga članka upućuje zahtjev za medicinsko vještačenje kada postoje indikacije o promjeni zdravstvene sposobnosti djelatne vojne osobe. Zapovjednik u prilogu zahtjeva u zapečaćenoj omotnici dostavlja medicinsku i psihologijsku dokumentaciju prikupljenu od strane medicinskog osoblja odnosno psihologa s natpisom »profesionalna tajna – otvara vojni liječnik« odnosno »stručna tajna – otvara vojni psiholog«.

U radu prvostupanjske zdravstvene komisije pri rješavanju prigovora na ocjenu zdravstvene sposobnosti zrakoplovnog osoblja i stalno ukrcanih osoba na ratnim brodovima i brodovima Obalne straže mogu sudjelovati na poziv predsjednika zdravstvene komisije specijalisti medicine ili stručnjaci pozvani od Ministarstva obrane iz članka 17. ovog Pravilnika.

Izabrani doktor medicine obvezan je na zahtjev prvostupanjske zdravstvene komisije za djelatnu vojnu osobu ispuniti izvješće s nalazom i mišljenjem liječnika (Obrazac 1-IN) i dostaviti ga prvostupanjskoj zdravstvenoj komisiji u roku od 15 dana od dana zaprimanja zahtjeva.

Ako izabrani doktor medicine u roku od 30 dana od dana zaprimanja zahtjeva ne dostavi obrazac 1-IN upućuje se ponovljeni zahtjev. Ako izabrani doktor medicine na ponovljeni zahtjev u roku od 30 dana ne dostavi obrazac 1-IN prvostupanjska zdravstvena komisija donijet će rješenje o zdravstvenoj sposobnosti na temelju postojeće dokumentacije.

Kada specijalist medicine rada, zapovjednik na dužnosti zapovjednika samostalne bojne, njemu ravne ili više razine uputi zahtjev za medicinsko vještačenje djelatne vojne osobe dužan je uz zahtjev priložiti medicinsku i drugu dostupnu dokumentaciju kojom obrazlaže zahtjev. Prvostupanjska zdravstvena komisija nakon uvida u zahtjev po potrebi može tražiti dopunu dokumentacije od podnositelja zahtjeva i izabranog doktora medicine djelatne vojne osobe.

Ako se djelatna vojna osoba nalazi na dugotrajnom bolovanju nadređeni zapovjednik na dužnosti zapovjednika samostalne bojne, njemu ravne ili više razine obvezan je prvostupanjskoj zdravstvenoj komisiji uputiti Opis poslova djelatne vojne osobe na ustrojbenom/radnom mjestu (obrazac 2-IN) i zahtjev izabranom doktoru medicine koji na temelju zahtjeva ispunjava obrazac 1-IN i s propisanom dokumentacijom predmet upućuje prvostupanjskoj zdravstvenoj komisiji na ocjenu zdravstvene sposobnosti.«

Članak 13.

U članku 27. stavak 2. mijenja se i glasi:

»Ako se zatražena dopuna dokumentacije ne dostavi u roku od 15 dana, osoba se može pozvati na pregled. U slučaju nedostavljanja tražene dopune dokumentacije u roku od 30 dana ili neodazivanja na pregled prvostupanjska zdravstvena komisija donijet će rješenje o zdravstvenoj sposobnosti na temelju postojeće dokumentacije. O neodazivanju na pregled obvezno se obavještava ustrojstvena jedinica djelatnika.«

Članak 14.

U članku 28. stavak 1. mijenja se i glasi:

»Rješenje o ocjeni zdravstvene sposobnosti odnosno zaključak o obustavi postupka prvostupanjska zdravstvena komisija dostavlja:

– ocijenjenoj osobi uz dostavnicu na adresu prebivališta/boravišta

– ustrojstvenoj jedinici djelatnika te Središnjici za upravljanje osobljem

– specijalisti medicine rada, zapovjedniku na dužnosti zapovjednika samostalne bojne, njemu ravne ili više razine kada se rješenje odnosno zaključak donosi na temelju zahtjeva za medicinskim vještačenjem zdravstvene sposobnosti djelatne vojne osobe

– izabranom doktoru medicine pripadnika Oružanih snaga.«

Članak 15.

Članak 9. mijenja se i glasi:

»Višu zdravstvenu komisiju imenuje ministar obrane svojom odlukom.

Viša zdravstvena komisija ima četiri člana od kojih je jedan ujedno i predsjednik.

Predsjednik Više zdravstvene komisije je doktor medicine specijalist medicine rada, dva člana su doktori medicine specijalisti određenih grana medicine ili doktori medicine, a jedan je diplomirani pravnik. Jedan od članova zdravstvene komisije ujedno je i zamjenik predsjednika Više zdravstvene komisije. Zamjenik predsjednika zdravstvene komisije je specijalist određene grane medicine.

Viša zdravstvena komisija ima tajnika za obavljanje administrativnih poslova.«

Članak 16.

U članku 31. stavak 4. briše se.

Članak 17.

U članku 39. stavku 1. točka 8. mijenja se i glasi:

» 8. ispitivanja lokomotornog sustava«

U stavku 4. riječ »fizijatar« briše se.

U stavku 5. podstavku a) iza riječi u tekstu »pregled prostate« dodaje se riječ »po indikaciji«.

Članak 18.

Prilozi broj 1, 4, 5, 6, 7, 8, 11, 13 i 14 Pravilnika mijenjaju se i nalaze se u prilogu ovoga Pravilnika i njegov su sastavni dio.

Članak 19.

U cijelom tekstu Pravilnika o utvrđivanju zdravstvene sposobnosti za vojnu službu (»Narodne novine« broj 127/10) riječi »konačno rješenje« zamijenjuju se riječima »izvršno rješenje« u odgovarajućem broju i padežu.

Članak 20.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/11-04/18

Urbroj: 512-01-12-12

Zagreb, 2. ožujka 2012.

Ministar
Ante Kotromanović, v. r.

PRILOG br. 1

![](dodatni/420430.jpg)

PRILOG br. 4

METODOLOGIJSKE UPUTE ZA PROVEDBU ZDRAVSTVENIH PREGLEDA

Ovim uputama propisuje se sadržaj, način i opseg zdravstvenih pregleda kandidata i pripadnika Oružanih snaga.

**1. Pristupanje na zdravstveni pregled**

Kandidata i pripadnika Oružanih snaga prilikom pozivanja na zdravstveni pregled potrebno je obavijestiti da je na zdravstveni pregled dužan doći natašte (najmanje 14 sati prije pregleda ne konzumirati namirnice i zaslađene tekućine) i sa saniranim zubnim statusom.

Kandidat ili pripadnik Oružanih snaga prilikom dolaska na pregled dužan je sa sobom donijeti ispunjenu Potvrdu izabranog doktora medicine (tiskanica: P) i raspoloživu medicinsku dokumentaciju, ako je posjeduje, i to rješenje o utvrđenom postotku tjelesnog oštećenja, s pripadajućim nalazom i mišljenjem te pravovaljanu potvrdu o krvnoj grupi i Rh faktoru. Popunjeni Upitnik (tiskanica: I) osoba može donijeti sa sobom na pregled ili će je ispuniti prije početka zdravstvenog pregleda.

Naručitelj koji upućuje kandidata ili pripadnika na pregled za njega je dužan ispuniti uputnicu UZP, a za pripadnike Oružanih snaga raspoređene na mjesta s posebnim uvjetima rada obvezno se navodi i odgovarajuća točka Pravilnika o poslovima s posebnim uvjetima rada donesenog na temelju Zakona o zaštiti na radu.

**2. Sadržaj, način i obuhvat zdravstvenog pregleda kandidata i pripadnika Oružanih snaga**

Ovim uputama propisuje se sadržaj, način i obuhvat zdravstvenog pregleda kandidata i pripadnika Oružanih snaga.

2.1. Općemedicinski/općeklinički pregled

Pregled obuhvaća:

a) uzimanje anamnestičkih, a po potrebi i heteroanamnestičkih podataka;

b) uvid u osobnu zdravstvenu dokumentaciju ispitanika;

c) utvrđivanje općeg stanja fizikalnim pregledom: kože i vidljivih sluznica, glave i vrata s pripadajućim osjetilima, prsnog koša i pluća, srčanožilnog sustava, trbuha i trbušnih organa, mokraćnog sustava i spolnih organa, lokomotornog sustava i kralježnice.

2.2. Antropometrijska mjerenja

Mjerenja obuhvaćaju: određivanje visine tijela u cm, opseg struka u cm, mase tijela u kg i indeksa tjelesne mase.

a) Visina tijela određuje se na sljedeći način:

Osoba stoji na ravnoj podlozi, bez cipela i čarapa, skupljenih peta i potpuno ispružena. Ramena su relaksirana, a položaj glave je takav da se frankfurtska horizontala nalazi u vodoravnom položaju. Mjeri se udaljenost od podloge do visine tjemena.

b) Masa tijela određuje se na sljedeći način:

Osoba stoji mirno na vagi, u uspravnom položaju, bez cipela i teže odjeće. Masa tijela mjeri se na jednu decimalu. Prilikom vaganja treba voditi računa da vaga mora biti na ravnoj podlozi, odnosno u horizontalnom položaju i da se redovito tarira.

d) Indeks tjelesne mase (BMI) izračunava se na sljedeći način: masa tijela (u kg) / visina tijela na kvadrat (u metrima).

2.3. Laboratorijske pretrage krvi i urina obuhvaćaju:

a) Krv: sedimentacija eritrocita, KKS, biokemijske pretrage: – šećer u krvi, urea, kreatinin, bilirubin (ukupni – patološki nalaz se dalje raščlanjuje), jetrene probe (AST, ALT, GGT), kolesterol (ukupni – patološki nalaz se dalje raščlanjuje), trigliceridi, acidum uricum,

b) Urin: kompletan pregled,

c) Utvrđivanje prisutnosti droga (psihoaktivne tvari) odnosno glavnih metabolita (kanabinoidi/TCH, opijati/ morfij, kodein i heroin, kokain/benzoilgonin, ecstasy, speed, amfetamin, metamfetamin, metadon) u uzorku sline i/ili urina,

d) Određivanje krvne grupe i Rh faktora – prihvaća se valjani prethodni nalaz krvne grupe i Rh faktora. Ukoliko ne postoji valjani prethodni nalaz, određivanje se obavlja samo pri prvom izvanrednom zdravstvenom pregledu prije upućivanja u mirovnu misiju ili operaciju. Podaci se službeno pohranjuju u zdravstvenom kartonu izvršitelja pregleda.

e) Pohranjivanje uzorka krvi za DNA analizu (za zrakoplovno osoblje, sudionike mirovnih misija i operacija i prema drugim indikacijama)

2.4. Mikrobiološke pretrage:

Provode se po indikaciji prilikom upućivanja i po povratku kandidata i sudionika mirovnih misija i operacija i po potrebi tijekom provedbi drugih zdravstvenih pregleda, a obuhvaćaju:

– uzimanje uzorka stolice na parazite i bakterije,

– dodatne virusološke, serološke i druge pretrage po indikaciji.

2.5. EKG:

Snimanje standardnih i prekordijalnih odvoda.

Ostala ispitivanja funkcija srca i pluća obavljaju se po indikacijama.

2.6. Spirometrija

2.7. Funkcionalno ispitivanje vida:

Obuhvaća: ispitivanje oštrine vida na daljinu i blizinu, forije, fuzije, stereoskopski vid, razlikovanje boja, noćni vid, tonus, vidno polje po indikaciji i ovisno o zahtjevima ustrojbenog mjesta/skupine dužnosti/specijalnosti i pregled oftalmologa.

2.8. Funkcionalno ispitivanje sluha i ravnoteže:

Funkcionalno ispitivanje sluha u tihoj sobi naizmjenično na oba uha na frekvencijama od 500, 1000, 2000, 4000 Hz, a po indikaciji i na ostalim frekvencijama. Vestibulogram se provodi po indikaciji i ovisno o zahtjevima ustrojbenog mjesta/skupine dužnosti/specijalnosti. Pregled otorinolaringologa uključuje uzimanje ORL statusa u okviru kojega se provodi i ispitivanje vestibularnih sposobnosti testovima ortostatike po indikaciji.

2.9. Pregled specijalista fizijatra – po indikaciji:

Ispitivanje funkcionalnog statusa koštano-mišićnog sustava (stupnjevi pokretljivosti ramenih zglobova, lakatnih zglobova, ručnih zglobova, kukova, koljena, nožnih zglobova, kralježnice).

2.10. Pregled specijalista psihijatra

2.11. Kratki pregled doktora dentalne medicine:

Utvrđuje se status zubi i usne šupljine.

2.12. Pregled specijalista ginekologa:

Pregled je indiciran u slučaju kada kandidatkinja ili pripadnica Oružanih snaga prilikom pristupa zdravstvenom pregledu nije podnijela na uvid nalaz i mišljenje prethodno izvršenog ginekološkog pregleda.

2.13. Pregled specijalista medicine rada:

Nakon obavljenog pregleda po potrebi indicira specijalističke preglede, te objedinjava svu zdravstvenu dokumentaciju, nalaze i mišljenja specijalista drugih grana medicine i donosi zaključno mišljenje na temelju obavljenih pregleda.

2.14. Pregled kandidata i sudionika mirovnih misija i operacija

Osim navedenog u točkama od 2.1. do 2.13. pregled kandidata za mirovnu misiju i operaciju obuhvaća i dopunske pretrage i preglede čiji sadržaj i opseg, sukladno članku 14. stavku 6. ovoga Pravilnika, je propisan na temelju Pravilnika o sudjelovanju pripadnika Oružanih snaga Republike Hrvatske i državnih službenika i namještenika Ministarstva obrane u mirovnim operacijama i drugim aktivnostima u inozemstvu, ovisno o zemlji u koju se kandidat upućuje.

Pregled specijaliste epidemiologa iz članka 41. ovog Pravilnika provodi se nakon ostalih navedenih pretraga i pregleda. Sastavni dio pregleda čini epidemiološka anketa koja obuhvaća anamnezu i heteroanamnezu djelatnika, a u svrhu dobivanja podataka potrebnih za provedbu imunizacije i drugih mjera zdravstvene zaštite kandidata ovisno o misiji ili operaciji. Prikupljeni podaci se službeno pohranjuju u zdravstvenom kartonu izvršitelja pregleda. Epidemiološku anketu mogu obaviti i drugi doktori medicine izvršitelja pregleda.

Specijalist epidemiolog ili specijalist druge grane medicine postavlja indikacije za provedbu specifičnih seroloških i srodnih pretraga kandidata i sudionika mirovnih misija i operacija.

Kandidati za mirovne misije i operacije moraju imati potpuno saniranu usnu šupljinu i ne smiju imati nikakve patološke procese na zubima, sluznici usne šupljine i alveolarnoj kosti (sanirano prethodno kod svog nadležnog doktora dentalne medicine). Kandidati koji prvi put pristupaju pregledu za mirovnu misiju i operaciju obavezno dostavljaju ortopantomogram snimak zubi. U slučaju prethodno obavljene predmetne pretrage, nalaz iste ne smije biti stariji od 12 mjeseci. Pri sljedećem pregledu ortopantomogram snimak zubi radi se prema kliničkoj indikaciji.

Dentalni pregled obavlja isključivo vojni doktor dentalne medicine i ukoliko se tijekom pregleda utvrdi da kandidat nije zadovoljio kriterije dentalne sposobnosti kandidat se ocjenjuje nesposobnim za mirovnu misiju i operaciju. Za sve kandidate tijekom dentalnog pregleda utvrđuje se dentalni status na temelju sljedećih kriterija dentalne sposobnosti:

a) Nema dokaza o razvoju karioznih lezija. Kod očitavanja Rtg snimaka treba obratiti pozornost na kariozne lezije koje se šire u caklinsko-dentinsko spojište

b) Nema znakova prisutnosti ireverzibilnih oštećenja pulpe. Punjeni kanal ili neadekvatni endodontski tretman ne bi nužno trebao utjecati na dentalnu sposobnost, ako postoji uredan klinički i Rtg nalaz.

Direktno prekrivanje pulpe je obično neprihvatljivo kad postoje subjektivni simptomi pri promjenama barometarskog tlaka

c) Nema dokaza aktivnog periodontalnog procesa koji se ne liječi

d) Nema periodontalno involviranih zubi s pridruženim apikalnim procesima koji nisu tretirani i kada, jednom tretirani, ne pokazuju kliničke i patološke simptome

e) Nema znakovite pokretljivosti zubi, što je osobito značajno u specifičnoj patologiji koja je vezana za govor ili za radnu funkciju zubala kao što je nošenje maske za kisik ili disalice za ronjenje

f) Nema trajnih punjenja s oštećenjima i rubnim pukotinama. Nema prisutnih privremenih punjenja

g) Okluzija bi trebala biti pravilna i čvrsta u govoru i funkciji. Pretjerane parafunkcijske aktivnosti trebale bi biti razmatrane u smislu izazivanja potencijalno dugotrajnih oštećenja i kao takve ne bi trebale ući u kategoriju dentalne sposobnosti

h) Uvidom u zdravstveno stanje djelatnika, ne bi smjelo biti neriješenih zdravstvenih problema u nedavnom vremenskom razdoblju, a koji su vezani za moguća žarišta u zubima ili oralnoj šupljini

i) Dentalne proteze, uključujući i implantate, trebale bi imati dobru retenciju i stabilnost pri funkciji, prilagođeno zanimanju i obvezama pojedinca

j) Prisutnost trećeg molara u usnoj šupljini za kojeg je malo vjerojatno da će niknuti u funkcionalnu okluziju i onog s učestalim perikoronarnim infekcijama dovodi u pitanje dentalnu sposobnost. Kad je prognoza nejasna, treba nastojati tražiti savjet i konzultaciju oralnog kirurga

k) Nema zaostalih korjenova u dodiru s usnom šupljinom. Ako takvi korjenovi ne izazivaju patološke simptome mogu ostati »in situ«, samo se moraju češće kontrolirati

l) Nema promjena na mekim tkivima. Potencijalno štetne navike djelatnika zahtijevaju češće preglede i kontrole

Na temelju utvrđenog dentalnog statusa kandidati se kategoriziraju po sljedećim klasama:

1. KLASA 1

– kandidati kojima nije potrebno dentalno liječenje

2. KLASA 2

– kandidati kod kojih je oralno zdravlje takvo da, ako se liječe ili redovito kontroliraju ne očekuje se mogućnost nastanka dentalnog hitnog stanja unutar 12 mjeseci.

3. KLASA 3

– kandidati kod kojih je utvrđeno stanje oralnog zdravlja takvo da zahtijeva dentalni zahvat da bi se popravilo dentalno i oralno zdravlje koje bi kod njih vjerojatno uzrokovalo dentalna akutna stanja unutar 12 mjeseci.

(Klasa 3. obuhvaća pacijente koji trenutno pokazuju lošu brigu o dentalnom zdravlju i ako tretman nije dovršen, pacijentu će vjerojatno biti potreban hitan dentalni zahvat – »potencijalno hitni pacijenti«)

Kandidati koji udovoljavaju kriterijima klase 1. i 2. smatraju se dentalno sposobnim i ocjenjuju se sposobnim za sudjelovanje u misiji i operaciji ukoliko nemaju drugih utvrđenih kontraindikacija, a kandidati svrstani u klasu 3. ocjenjuju se nesposobnim za sudjelovanje u misiji i operaciji.

Valjanost ocjene dentalne sposobnosti je 12 mjeseci, podređena je bilo kojoj promjeni u kliničkom statusu, no može biti ograničena na bilo koje razdoblje između 3 i 24 mjeseca, ovisno o prethodnim podacima iz dentalnih kartona za svakog pojedinca ponaosob. Samo kandidatima kategoriziranima kao Klasa 1. može se produžiti valjanost ocjene dentalne sposobnosti na više od 12 mjeseci.

Kandidati koji su u kategoriji »dentalno nesposobne« mogu se rekategorizirati u »dentalno sposobne« kada se ispune gornje navedeni kriteriji pri dentalnom pregledu.

**3. Sadržaj, način i obuhvat zdravstvenog pregleda zrakoplovnog osoblja**

Ovim uputama propisuje se sadržaj, način i obuhvat zdravstvenog pregleda zrakoplovnog osoblja.

3.1. Anamnestički podaci uzimaju se prema obrascu Zdravstveni karton zrakoplovnog osoblja – Tiskanica ZP-ZO koji se nalazi u prilogu ovog Pravilnika (i njegov je sastavni dio Prilog br. 9). Pozitivan odgovor osoba koje se podvrgavaju pregledu liječnik je dužan detaljnije zabilježiti i kao svjedok potpisuje o istinitosti podataka koje je dala osoba.

3.2. Klinički pregled sadrži:

• Mjerenje tjelesne visine, sjedeće visine, tjelesne mase, dužina ruku i nogu i ocjena tjelesne konstrukcije;

• Pregled kože i vidljive sluznice;

• Pregled usne šupljine, jezika, nepčanih lukova, tonzila i ždrijela, limfnih žlijezda glave i vrata;

• Utvrđivanje elastičnosti mišića, ravnih stopala, deformitet tijela, amputacija, proširenih vena i ograničenost pokreta;

• Pregled glave i vrata, perkusija i auskultacija prsnog koša;

• Auskultacija srca, mjerenje krvnog tlaka tijekom ležanja, sjedenja i ustajanja, mjerenje pulsa poslije pet minuta ležanja, nakon 20 čučnjeva i dvije minute nakon zamora;

• Palpacija žlijezda i abdominalnih organa;

• Pregled ekstremiteta;

• EKG u miru se obavlja pri svakom pregledu;

• Spirometrija (VC ili FVC, FEV1/Vc ili FVCx100, FEV 25%, FEV 50%, FEV 75%, PF, MMF)

• Test opterećenja srčano-žilnog sustava za zdravstvene kategorije A i B obavlja se na prethodnom pregledu (kadeti – piloti tijekom studija) i s navršenih 40 godina života i više svake kalendarske godine te kad je klinički indicirano. Test opterećenja srčano žilnog sustava za kategoriju C i D obavlja se kad je klinički indicirano;

• Doplerehokardiografija srca za zdravstvenu kategoriju A i B obavlja se na prethodnom pregledu te kad je klinički indicirano. Doplerehokardiografija ostalih organa obavlja se kad je klinički indicirano. Doplerehokardiografija srca i abdomena za zdravstvenu kategoriju C, D i E obavlja se kad je klinički indicirano;

• Rtg torakolumbalnog prijelaza i lumbalne kralješnice za zdravstvenu kategoriju A i B obavlja se po završetku školovanja i kad je klinički indicirano;

• Nalaz ginekologa za žene za sve kategorije dostavlja se na svakom pregledu, a za starije od 40 godina jednom godišnje;

3.3. Otorinolaringološki pregled sadrži:

• Prednju i stražnju rinoskopiju, orofaringoskopiju, indirektnu laringoskopiju pri fonaciji i respiraciji i otoskopiju;

• Valsalve pokus, tonalna audiometrija za zračnu i koštanu vodljivost (kod svakog pregleda) i timpanometrija po indikaciji;

• Spontani i položajni nistagmus, pokus orto i dinamostatike (Romberg-ov pokus stajanja, pokus hodanja po Babinski-Weilu);

• Osjet njuha: po indikaciji.

3.4. Oftalmološki pregled sadrži:

• Vanjski pregled oka i adneksa, provjera pokretljivosti bulbusa, utvrđivanje oblika, veličine i reakcije zjenica na svjetlost i akomodaciju te ispitivanje konvergencije;

• Ispitivanje oštrine vida Snellovim tablicama ili Orthoraterom

• Ispitivanje vida na blizinu Jagerovim tablicama (30 i 100 cm);

• Pregled biomikroskopom;

• Određivanje tonusa očnih jabučica aplanacijskom tonometrijom ili Schiotz (indentascijska tonometrija);

• Gonioskopija;

• Pregled očnog dna, oftalmoskopija;

• Ispitivanje forija na 6 metara (Cover test, Maddox križ, Maddox Wing test i prizma test)

• Određivanje stereo vida;

• Određivanje vidnog polja perimetrom za zdravstvene kategorije: A i B na prethodnom pregledu, na periodičkom pregledu svakih 5 godina do 40 godine života, svake 2 godine iznad 40 godina života, te kad je klinički indicirano. Za ostale kategorije kada je klinički indicirano;

• Ispitivanje kolornog vida Ishihara – tablice (ako ne čita Ishihara tablice kontrola na anomaloskopu)

• Ispitivanje noćnog vida.

3.5. Neurološki pregled sadrži:

• Glava i vrat: pokretljivost, kranijalni živci, muskulatura;

• Gornji ekstremiteti: dešnjak ili ljevak, trofika, tonus, gruba motorna snaga i fina motorika, aktivna i pasivna pokretljivost i koordinacija, refleksi i senzibilitet;

• Trup: pokretljivost, senzibilitet i pokretljivost kralješnice;

• Donji ekstremiteti: trofika, tonus, gruba motorna snaga i fina motorika, aktivna i pasivna pokretljivost i koordinacija, refleksi, senzibilitet, hod i stajanje;

• Utvrđivanje vasomotorne labilnosti i znojenje;

• Ispitivanje dermografizma;

• Utvrđivanje tremora;

• Ocjena jasnoće govora;

• EEG snimanje uz hiperventilaciju (HV) i fotostimulaciju (FS)obavlja se za kategorije A i B na prethodnom pregledu te kad je klinički indicirano. Za ostale kategorije kada je klinički indicirano;

3.6. Psihijatrijski pregled sadrži:

• Promatranje i ispitivanje;

• Vanjski izgled, držanje, ponašanje i reagiranje;

• Verbalni i psihički kontakt;

• Izraz lica, mimika i gestikulacija;

• Svijest i orijentacija;

• Afekt, raspoloženje i volja;

• Mišljenje formalno i sadržajno i rasuđivanje;

• Nagon;

• Etički i estetski stavovi;

• Osobnost.

3.7. Pregled doktora dentalne medicine. Utvrđuje se status zubi i usne šupljine i donosi rendgenski snimak zubi (ortopantomogram) ukoliko nije prethodno napravljen. Kandidat ne smije imati nikakvu abnormalnost funkcije usne šupljine ili bilo kakvo aktivno patološko stanje, prirođeno ili stečeno, akutno ili kronično ili bilo kakvu posljedicu operacije ili ozljedu koja bi mogla utjecati na sigurno korištenje dozvole ili ovlaštenja.

3.8. Psihologijsko ispitivanje i pregledi provode se tijekom prethodnog, periodičnog i izvanrednog zdravstvenog pregleda za sve zdravstvene kategorije na temelju Metodologijskih uputa za skupna i pojedinačna psihologijska ispitivanja, Popisa temeljnih psihičkih zahtjeva za djelatnu vojnu službu i psihičkih zahtjeva za zrakoplovno osoblje, a uključuju primjenu standardiziranih testova, upitnika i inventara ličnosti, kompjuterizirane psihologijske opreme i to:

• za mjerenje općih i specifičnih kognitivnih sposobnosti;

• za ispitivanje psihomotoričkih sposobnosti;

• za ispitivanje osobina ličnosti radi utvrđivanja razine mogućnosti odstupanja od emocionalno stabilne strukture ličnosti i utvrđivanje kontraindikacija s obzirom na sadržaj posla;

• psihologijski intervju za ispitivanje i procjenu motivacije, osobina ličnosti i donošenja konačnog psihologijskog mišljenja s obzirom na dobivene individualne rezultate i zahtjeve profesije.

Prethodni pregledi provode se za sve kandidate svih kategorija psihologijskim postupcima navedenim u točki 3.8. a sukladno propisanim psihičkim zahtjevima.

Periodički pregledi svih kategorija zrakoplovnog osoblja uključuju minimalno kraći psihologijski intervju. Za pilote svih kategorija do 40. godine obvezatno se provodi prošireni psihologijski pregled, koji uključuje i ispitivanje psihomotoričkih sposobnosti i ličnosti, svake 4 godine, a nakon 40. godine života svake 2 godine.

Izvanredni psihologijski pregledi provode se sukladno razlogu upućivanja.

Psihički zahtjevi za zrakoplovno osoblje

3.8.1. Kategorija A (JAR – FCL 3.240a /CAF)

Osoba mora biti psihički zdrava, bez psihotičnih i neurotičnih simptoma. Funkcije govora moraju biti uredne, govor jasan i razumljiv, bez govornih mana. Osoba mora biti emocionalno stabilna i zrela (integrirana, uravnotežena, sposobna kontrolirati vlastite emocije, otporna na stresove i frustracije), bez odstupanja u odnosu na sebe (samokritična, samostalna, samopouzdana) i okolinu (socijalno prilagodljiva, sposobna prihvaćati realnost) i s izgrađenim voljno – motivacijskim osobinama (odlučna, ustrajna, borbena, adekvatne i profilirane motivacije).

Na razini gornjeg prosjeka ili više trebaju biti: logičko rezoniranje, mentalna aritmetika, funkcije memorije (učenje i pamćenje vizualno i / ili verbalno kodiranih informacija), funkcije pažnje (detekcija signala, dugotrajna selektivna pažnja, distribucija pažnje), brzina i točnost opažanja, spacijalne sposobnosti (orijentacija i vizualizacija), psihomotoričke funkcije (brzina reagiranja, senzomotorne koordinacije) i sposobnosti simultanog djelovanja.

Piloti nadzvučnih borbenih zrakoplova osim navedenih psihologijskih zahtjeva moraju imati na iznadprosječnoj razini funkcije koje uključuju mentalnu brzinu, funkcije pažnje, perceptivne i spacijalne sposobnosti.

3.8.2. Kategorija B (JAR-FCL 3.240b /CAF)

Osoba mora biti psihički zdrava, s normalnim funkcijama govora, s eventualnim blažim odstupanjima u području emocionalne stabilnosti i zrelosti koja utječe na njeno profesionalno izvršavanje zadaća, socijalno prilagodljiva (kooperativna) i adekvatne motivacije.

Na razini prosjeka ili više trebaju biti: logičko rezoniranje, mentalna aritmetika, funkcije memorije, funkcije pažnje, brzina i točnost opažanja, spacijalne sposobnosti, psihomotoričke funkcije i sposobnosti simultanog djelovanja.

3.8.3. Kategorija C – padobranci (JAR-FCL 3.360a / CAF)

Osoba mora biti psihički zdrava, bez psihotičnih i trajnih neurotičnih simptoma, bez odstupanja u području konativne strukture koji utječu na njenu socijalnu prilagodbu i profesionalno izvršavanje zadaća, i adekvatne motivacije.

Na razini prosjeka ili više trebaju biti: logičko rezoniranje, funkcije pažnje, brzina i točnost opažanja, spacijalne sposobnosti i psihomotoričke funkcije.

3.8.4. Kategorija D – zrakoplovno tehničko osoblje (JAR- FCL 3.360b / CAF)

Osoba mora biti psihički zdrava, bez psihotičnih i trajnih neurotičnih simptoma, bez odstupanja u području konativne strukture koji utječu na njenu socijalnu prilagodbu i profesionalno izvršavanje zadaća, i adekvatne motivacije.

Na razini prosjeka ili više trebaju biti: logičko rezoniranje, funkcije pažnje i brzina i točnost opažanja.

3.8.5. Kategorija E – (JAR- FCL 3.360c / CAF)

Osoba mora biti psihički zdrava bez psihotičnih i neurotičnih simptoma, bez odstupanja u području konativne strukture koji utječu na njezinu socijalnu prilagodbu i profesionalno izvršavanje zadaća, adekvatne motivacije. Na razini prosjeka ili više treba biti logično razmišljanje.

3.8.6. Zrakoplovnom osoblju svih kategorija s dužim letačkim odnosno padobranskim stažom može se dati ocjena »sposoban« ukoliko se u pregledu utvrde manja odstupanja u kriterijima koja se mogu nadoknaditi letačkim odnosno padobranskim iskustvom.

Kod donošenja ocjene za pilote može se navesti i tip zrakoplova za koji je pilot sposoban i ograničenja kojima pilot podliježe u obnašanju letačke djelatnosti.

3.9. Rendgensku snimku prsnog koša u posteroanteriornom smjeru potrebno je snimiti na prethodnom pregledu za sve zdravstvene kategorije i na temelju kliničkih ili epidemioloških indiciranih slučajeva.

3.10. Laboratorijske pretrage sadrže:

• Hemogram (SE, Hb, Er, Le i Tr) na svakom zdravstvenom pregledu;

• Urin na svakom zdravstvenom pregledu;

• GUK, urea, kreatinin, ukupni bilirubin, AST, ALT, gama GT, određivanje lipida i lipoproteina na svakom pregledu;

• Pokus opterećenja glukozom kada je klinički indicirano;

3.11. Zrakoplovno medicinske pretrage sadrže:

• Test u visinskoj barokomori (test barofunkcije, hipoksije i dekompresije) provodi se tijekom letačke obuke za zdravstvenu kategoriju A- kandidati i piloti nadzvučnih aviona te svake 3 godine u sklopu trenažnog procesa pilota nadzvučnih aviona;

• Test u humanoj centrifugi provodi se tijekom letačke obuke za zdravstvenu kategoriju A- kandidati i piloti nadzvučnih aviona, te svake 3 godine u sklopu trenažnog procesa pilota nadzvučnih aviona;

3.12. Kada zdravstvena komisija za zrakoplovno osoblje, prvostupanjska zdravstvena komisija, odnosno viša zdravstvena komisija ima potrebu odnosno obvezu za stručnim mišljenjem specijalista medicine ili stručnjaka pozvanog od strane Ministarstva obrane u skladu s člankom 17. ovog Pravilnika zdravstvenoj ustanovi u kojoj rade ove osobe uputit će Uputnicu za dodatni pregled s izvještajem o dodatnom pregledu. Uputnica se nalazi u prilogu i sastavni je dio ove Upute.

![](dodatni/420431.jpg)

3.13. Izvršitelj pregleda zrakoplovnog osoblja obvezan je redovito podnositi Samostalnom odjelu za vojni zračni promet godišnji izvještaj zdravstvene komisije za utvrđivanje zdravstvene sposobnosti zrakoplovnog osoblja i voditi knjigu rada ove komisije. Obrasci izvještaja i knjige rada nalaze se u prilogu i sastavni su dijelovi ove Upute.

![](dodatni/420432.jpg)

![](dodatni/420433.jpg)

**4. Sadržaj, način i obuhvat zdravstvenih pregleda stalno ukrcanih osoba vojnih brodova, podmorničara, ronilaca i pomorskih diverzanata**

Ovim uputama propisuje se sadržaj, način i obuhvat zdravstvenog pregleda stalno ukrcanih osoba vojnih brodova, podmorničara, ronilaca i pomorskih diverzanata.

4.1. Zdravstveni pregled obuhvaća sve navedeno pod točkom 2. ove Upute i dodatne sljedeće pretrage:

4.2. Stalno ukrcanim osobama vojnih brodova na prethodnom i periodičnom zdravstvenom pregledu obvezno se ispituje vidno polje i adaptacija na tamu te ravnoteža s NASA R/93 testom i rotatornim testom.

4.3. Pri pregledu procjenjuje se gruba motorička snaga, a ostale testove spretnosti ocijeniti nakon testiranja na brodu.

4.4. Pri pregledu doktora dentalne medicine utvrđuje se status zubi i usne šupljine i donosi rendgenski snimak zubi (ortopantomogram) ukoliko nije prethodno napravljen. Kod ronilaca se obraća osobita pozornost da nema znakovite pokretljivosti zubi, što je značajno u specifičnoj patologiji koja je vezana za radnu funkciju zubala kao što je nošenje maske za kisik i disalice za ronjenje.

4.5. Kod psihologijskih ispitivanja obvezno se testira psihomotorika i senzomotorne sposobnosti.

4.6. Rtg snimka pluća obvezna prije testa barofunkcije i kod prethodnog pregleda. Može se prihvatiti nalaz urađen u prethodnih šest mjeseci.

4.7. Test barofunkcije. Obvezan test za sve vojne ronitelje pri prethodnom i izvanrednom pregledu. Zadovoljavaju kandidati koji test ispune pri prvom ili kroz dva sukcesivna testiranja u razmacima od po tjedan dana. Test se izvodi u rekompresijskoj komori tlačenjem osobe do tlaka ekvivalentnog dubini 20 m. Ukupno tlačenje ne treba biti duže od 5 minuta, s tim što se za prvih 10 m dopušta tri minute, a za preostalo tlačenje od 10 do 20 m još dvije minute. Nakon dekompresije otoskopski se kontroliraju bubnjići, a zaključak o ispunjenju kriterija daje tek ako na bubnjićima nema znatnijih barotraumatskih oštećenja.

4.8. EEG u prethodnom pregledu za ronitelje koji rone na mješavine i čisti kisik. Obvezan kod izvanrednog pregleda u slučaju preobuke s lakog ronitelja na protuminskog ronitelja.

4.9. Apsolutne kontraindikacije za profesionalno autonomno ronjenje za potrebe Oružanih snaga RH predstavljaju sljedeće utvrđene bolesti i srodna stanja: epilepsija, shizofrenija, izražena agresivnost i anksioznost, bolesti središnjeg i perifernog živčanog sustava, vrtoglavice, klaustrofobija, hidrofobija, tuberkuloza, bronhospatičke epizode, pneumotoraks, stanje nakon operativnih zahvata na plućima, rekonstruktivni zahvati na strukturi srednjeg uha, bolesti ovisnosti o alkoholu i opojnim drogama, kronične bolesti srca i krvnih žila, hipertenzija, endokrine bolesti, trajne funkcionalne promjene lokomotoričkog sustava, daltonizam, ranija dekompresijska bolest tip II i trudnoća (žene).

4.10. Kontraindikacije za autonomno ronjenje su sve akutne bolesti, poremećaj funkcije Eustahijeve tube, kronični sinusitis i zubni karijes.

**5. Dokumentacija potrebna za donošenje ocjene zdravstvene sposobnosti**

Evidencija i dokumentacija proistekla iz zdravstvenih pregleda i psiholoških ispitivanja mora osigurati:

– uvid u rezultate i nalaze zdravstvenog pregleda, psiholoških ispitivanja i druge učinjene obrade kandidata odnosno pripadnika Oružanih snaga;

– mogućnost donošenja ocjene zdravstvene sposobnosti kandidata odnosno pripadnika Oružanih snaga;

– mogućnost provjere stručnog rada na ocjenjivanju zdravstvene sposobnosti kandidata odnosno pripadnika Oružanih snaga.

Na osnovu medicinske dokumentacija proistekle iz obavljenog zdravstvenog pregleda, nalaza psihološkog ispitivanja, potvrde izabranog doktora medicine (tiskanica P), upitnika (tiskanica I), rješenja o utvrđenom postotku tjelesnog oštećenja s pripadajućim nalazom i mišljenjem ako ga osoba posjeduje odnosno aktivnosti zbog koje se odabir provodi specijalist medicine rada izdaje uvjerenje o zdravstvenoj sposobnosti (tiskanica UZS-1, UZS-2), dok zdravstvena komisija za zrakoplovno osoblje donosi nalaz i mišljenje (tiskanica NM-ZO) na temelju kojeg izdaje uvjerenje o zdravstvenoj sposobnosti zrakoplovnog osoblja (tiskanice UZS-ZO i UZS-PD).

Kada se na temelju uvjerenja o zdravstvenoj nesposobnosti donosi rješenje o nesposobnosti za djelatnu vojnu službu dokumentacija se obavezno dopunjuje Izvješćem s nalazom i mišljenjem liječnika (obrazac 1– IN), a koje potražuje prvostupanjska zdravstvena komisija.

Kod djelatnih vojnih osoba koje se nalaze na duljem bolovanju ili su u statusu liječenja i bolovanja i upućuju se na ocjenu zdravstvene sposobnosti za djelatnu vojnu službu, dokumentacija potrebna za donošenje rješenja o ocjeni zdravstvene sposobnosti sastoji se od obrasca 1-IN, Opisa poslova na ustrojbenom/radnom mjestu (obrazac 2-IN), medicinske dokumentacije propisane općim propisima za medicinsko vještačenje u mirovinskom osiguranju, potvrde o statusu djelatne vojne osobe te rješenja o utvrđenom postotku tjelesnog oštećenja s pripadajućim nalazom i mišljenjem, ako ga osoba posjeduje.

Potvrda o okolnosti stradavanja odnosno ovjerena prijava ozljede na radu, te potvrda o izloženosti psihotraumatskim događajima (»ratni put«) nisu obavezni dokumenti za donošenje ocjene zdravstvene sposobnosti. Nadređeni zapovjednik djelatne vojne osobe na dužnosti zapovjednika samostalne bojne, njemu ravne ili više razine propisanu nemedicinsku dokumentaciju dostavlja prvostupanjskoj zdravstvenoj komisiji.

**6. Donošenje ocjene zdravstvene sposobnosti**

Nakon izvršenog pregleda analiziraju se nalazi i rezultati pretraga i evidentiraju se u karton zdravstvenog pregleda ZP, analizira se i ostala dokumentacija i utvrđuje ocjena zdravstvene sposobnosti.

Ocjena zdravstvene sposobnosti za djelatnu vojnu službu /službu u Oružanim snagama donosi se na temelju utvrđenog zdravstvenog stanja po odgovarajućim sustavima /organima /osjetilima iskazanog brojevnim vrijednostima 5, 4, 3 i 1 u propisanim stupcima Popisa točaka bolesti i srodnih zdravstvenih problema. Brojevne vrijednosti 5, 4 i 3 ocjenjuju se ocjenom sposoban, a brojevna vrijednost 1 ocjenom nesposoban.

Ocjena zdravstvene sposobnosti za ustrojbeno/radno mjesto/dužnost, skupinu dužnosti i specijalnost roda /službe /struke donosi se uspoređivanjem utvrđenog zdravstvenog stanja po odgovarajućim sustavima /organima/ osjetilima iskazanog brojevnim vrijednostima 5, 4 i 3 u propisanim stupcima Popisa točaka bolesti i srodnih zdravstvenih problema s brojevnim vrijednostima navedenim u Popisu minimalnih zdravstvenih zahtjeva za ustrojbeno/radno mjesto/dužnost, skupinu dužnosti i specijalnost roda /službe /struke navedenim u uputnici za zdravstveni pregled.

Kandidat odnosno pripadnik Oružanih snaga ocjenjuje se sposobnim za ustrojbeno/radno mjesto/dužnost, skupinu dužnosti i specijalnost roda /službe /struke kada su ocjene odgovarajućih sustava /organa /osjetila jednake ili više od ocjena za te sustave /organe /osjetila propisane u Popisu minimalnih zdravstvenih zahtjeva.

Pri svakoj ocjeni po sustavu /organu/ osjetilu koja je niža od 5 obvezno se upisuje dijagnoza i točka popisa bolesti.

Ocjena nesposoban za djelatnu vojnu službu odnosno službu u Oružanim snagama mora biti temeljena na točkama Popisa bolesti i srodnih zdravstvenih problema.

Za djelatne vojne osobe koje su na duljem bolovanju ili su u statusu liječenja i bolovanja ocjenjuje se zdravstvena sposobnost za djelatnu vojnu službu, a ocjena sposobnosti donosi se na temelju točaka Popisa bolesti i srodnih zdravstvenih problema.

Prijedlog ocjene zdravstvene sposobnosti ovjerava se potpisom i faksimilom doktora medicine.

**7. Donošenje ocjene zdravstvene sposobnosti zrakoplovnog osoblja**

Nakon izvršenog pregleda analiziraju se nalazi i rezultati pretraga i evidentiraju u karton zdravstvenog pregleda zrakoplovnog osoblja, analizira se i ostala dokumentacija i donosi se prijedlog ocjene zdravstvene sposobnosti na tiskanici NM-ZO, sukladno medicinskim standardima za zrakoplovno osoblje (Prilog br. 6).

Zrakoplovno osoblje ocjenjuje se jednom od sljedećih ocjena:

– sposoban

– nesposoban

– daljnje liječenje/dijagnostička obrada

Kandidati za kadeta pilota mogu biti ocijenjeni isključivo s ocjenama »sposoban« i »nesposoban«.

Kandidat za kadeta pilota ocjenjuje se ocjenom »nesposoban« kada se ustanove bitna odstupanja u fizičkom i psihologijskom statusu i utvrde bolesti ili ozljede koje onemogućavaju sigurnost provođenja i završetak letačke izobrazbe ili kad postoji velika vjerojatnost da osoba neće biti u stanju obavljati letačku djelatnost tijekom cijelog letačkog radnog vijeka, tj. sljedećih dvadeset do dvadeset i pet godina.

Zrakoplovno osoblje kojem se utvrde lakša kronična oboljenja, posljedice oboljenja ili ozljeda ili odstupanja u psihosomatskom statusu koja ga ograničavaju u podnošenju određenih čimbenika leta, odnosno letačkih opterećenja ocjenjuju se ocjenom »sposoban« uz obvezno navođenje uvjeta sposobnosti. Zdravstvena komisija za zrakoplovno osoblje, prvostupanjska zdravstvena komisija i viša zdravstvena komisija mogu razmotriti izdavanje Uvjerenja s uvjetom sposobnosti kada utvrđuju zdravstvenu sposobnost na temelju zdravstvenih standarda za dužnosti zrakoplovnog osoblja.

Uvjeti sposobnosti zrakoplovnog osoblja su:

Uvjet br. 1:

TML – (VALID ONLY FOR \_\_\_\_\_\_\_\_\_ MONTHS.)

(ROK VALJANOSTI \_\_\_\_ MJESECI)

Objašnjenje: Razdoblje valjanosti Uvjerenja o zdravstvenoj sposobnosti zrakoplovnog osoblja ograničeno je na prikazano razdoblje iz razloga koje je utvrdila Zdravstvena komisija. Rok valjanosti počinje teći prvim danom liječničkog pregleda. Svako drugo razdoblje valjanosti na prijašnjem Uvjerenju više ne vrijedi.

Uvjet br. 2:

VDL – (SHALL WEAR CORRECTIVE LENSES)

(MORA NOSITI KOREKTIVNE LEĆE)

Objašnjenje: Mora nositi korektivne leće za daljinu, obavezno nositi rezervni par naočala.

Uvjet br. 3:

VML – (SHALL WEAR MULTIFOCAL LENSES (AND CARRY A SPARE SET OF SPECTACLES))

(MORA NOSITI MULTIFOKALNE LEĆE (I NOSITI REZERVNE NAOČALE))

Uvjet br. 4.

VNL – SHALL HAVE AVAILABLE CORRECTIVE LENSES)

(MORA IMATI DOSTUPNE KOREKTIVNE LEĆE ZA BLIZINU, OBVEZNO NOSITI REZERVNI PAR NAOČALA)

Uvjet br. 5

OML – (VALID ONLY AS OR FOR WITH QUALIFIED CO-PILOT)

(VRIJEDI SAMO KAO, ILI S KVALIFICIRANIM KOPILOTOM)

(OPERATIONAL MULTICREW LIMITATION)

(OPERATIVNO OGRANIČENJE U VIŠEČLANOJ POSADI)

Objašnjenje: Ograničenje za letenje u višečlanoj posadi primjenjuje se samo na kategoriju A i B zdravstvene sposobnosti. OML ograničenje će se primjenjivati kada imatelj dozvole vojnog letača u potpunosti ne zadovoljava zahtjevima za kategoriju A i B zdravstvene sposobnosti, međutim se smatra da se nalazi unutar prihvatljivog rizika za letenje. Ovo ograničenje primjenjuje se u kontekstu višepilotne okoline. Drugi pilot u višečlanoj posadi mora biti osposobljen za taj tip, ne smije biti stariji od 50 godina, te ne smije imati OML ograničenje.

Uvjet br. 6

OCL – (VALID ONLY AS CO-PILOT)

(VRIJEDI SAMO KAO KOPILOT)

Objašnjenje: Ovo ograničenje je proširenje OML ograničenja, te se primjenjuje kada je osoba, zbog nekog dobro definiranog zdravstvenog razloga, procijenjena kao sigurna da radi kao kopilot, ali ne kao zapovjednik.

Uvjet br. 7

UVJET ZA DOZVUČNE ZRAKOPLOVE

Objašnjenje: Ovaj uvjet odnosi se na osobe za koje se utvrdi nezadovoljavanje zahtjeva za let na nadzvučnim zrakoplovima. Ove osobe su sposobne za pilote dozvučnih zrakoplova i helikoptera.

Uvjet br. 8

UVJET ZA TRANSPORTNE ZRAKOPLOVE I HELIKOPTERE

Objašnjenje: Ovaj uvjet odnosi se na osobe za koje se utvrdi nezadovoljavanje zahtjeva za let na borbenim zrakoplovima i helikopterima. Ove osobe su sposobne za pilote transportnih zrakoplova i helikoptera.

Kada zdravstvena komisija za zrakoplovno osoblje izda uvjerenje s ocjenom daljnje liječenje/dijagnostička obrada obvezno u uvjerenju utvrđuje rok za novi pregled koji ne može biti dulji od 6 mjeseci od dana izdavanja uvjerenja. Osoba s ovom ocjenom ne može obnašati letačke dužnosti do donošenja nove ocjene zdravstvene sposobnosti.

**8. Priopćavanje rezultata zdravstvenih pregleda**

Svakoj osobi kojoj se tijekom zdravstvenog pregleda utvrdi odstupanje zdravstvenog stanja u odnosu na propisane zahtjeve izvršitelj pregleda dužan je to na primjeren način objasniti i s time je upoznati.

Preslike medicinske dokumentacije proistekle iz obavljenog pregleda osobe, a na osnovi koje se ocjenjuje da se treba provesti daljnje liječenje i/ili dijagnostička obrada ili je prema dijagnozi osoba ocijenjena zdravstveno nesposobnom za službu obvezno se dostavlja njezinu izabranom doktoru medicine.

**9. Popunjavanje i pohrana dokumentacije**

9.1. Dokumentaciju o provedenim zdravstvenim pregledima i psihologijskim ispitivanjima čini:

1. Uputnica za zdravstveni pregled (tiskanica UZP)

2. Potvrda izabranog doktora (tiskanica P)

3. Upitnik (tiskanica I)

4. Karton zdravstvenog pregleda (tiskanica ZP)

5. Nalaz transfuziologa o utvrđenoj krvnoj grupi i Rh faktoru

6. Karton zdravstvenog pregleda zrakoplovnog osoblja (tiskanica ZP-ZO)

7. Nalaz i mišljenje zdravstvene komisije za zrakoplovno osoblje (tiskanica NM-ZO)

8. Nalaz i mišljenje doktora medicine (tiskanica NMT)

9. Uvjerenje o zdravstvenoj sposobnosti za prijam u službu (tiskanica UZS -1)

10. Uvjerenje o zdravstvenoj sposobnosti za periodični i izvanredni pregled (tiskanica UZS-2)

11. Uvjerenje o zdravstvenoj sposobnosti zrakoplovnog osoblja (tiskanice UZS-ZO i UZS-PD)

12. Psihološki nalaz i rezultati psiholoških ispitivanja

13. Preostala dokumentacija proistekla iz zdravstvenog pregleda

9.2. Popunjavanje dokumentacije

9.2.1. Tiskanicu UZP-1 ispunjava nadležna osoba ustrojstvene jedinice koja upućuje kandidate i pripadnike Oružanih snaga na pregled. Popunjena tiskanica UZP-1, tiskanica P i tiskanica I prilažu se uz tiskanicu ZP.

9.2.2. Tiskanicu ZP ispunjavaju djelatnici izvršitelja pregleda.

9.2.3. Psihološki nalaz ispunjava vojni psiholog.

Specijalist medicine rada, specijalisti ostalih grana medicine, zdravstveni tehničari i psiholozi odgovorni su za uredno i točno upisivanje podataka u zdravstvenu dokumentaciju. Zabranjeno je davati bilo koji dio zdravstvene dokumentacije na uvid osobama izvan zdravstvene struke.

Sve osobe koje dolaze u dodir s podacima prikupljenim tijekom zdravstvenog pregleda obvezne su čuvati privatnost i dostojanstvo ispitivanih osoba.

Podatke se u zdravstvenu dokumentaciju upisuje čitko i točno, uz upisivanje i zaokruživanje ponuđenog odgovora, te se ovjeravaju potpisom i faksimilom doktora medicine, psihologa i pečatom zdravstvene ustanove.

9.3. Pohrana dokumentacije koja se vodi prema ovim uputama:

9.3.1. Dokumentacija iz točke 8.1. od rednog broja 1. do 13. pohranjuje se kod izvršitelja na rok od 30 godina, uz istodobni unos odabranih podataka u odgovarajući modul računalne baze podataka Ministarstva obrane.

9.3.2. Zdravstvena ustanova – izvršitelj pregleda obvezna je ustrojiti evidenciju o izvršenim pregledima koju pohranjuje na rok od petnaest godina.

**PRILOG br. 5**

POPIS BOLESTI I SRODNIH ZDRAVSTVENIH PROBLEMA

Napomena

Popis bolesti i srodnih zdravstvenih problema sačinjen je u skladu s Međunarodnom klasifikacijom bolesti i srodnih zdravstvenih problema, Deseta revizija (u daljnjem tekstu: MKB) što podrazumijeva da je dijagnoza potvrđena u skladu s načelima medicinske struke.

U slučaju izlječenja od bolesti i srodnih zdravstvenih problema, a bez zaostalih funkcionalnih i drugih oštećenja iste se ne klasificiraju po ovom Popisu, već se prikupljeni podaci unose u skupinu anamnestičkih podataka.

Za pojedine bolesti, tjelesne mane, nedostatke, ozljede i posljedice ozljeda stavljena je uz točku Popisa i oznaka (\*), što upućuje izvršitelja pregleda da prije donošenja prijedloga ocjene zdravstvene sposobnosti, obvezno uvaži upute odnosno smjernice date za navedenu točku Popisa. Upute čine sastavni dio Popisa.

Oznaka (#) označava da je tijekom zdravstvenog pregleda utvrđena promjena zdravstvenog stanja koja zahtijeva daljnju dijagnostičku obradu i/ili liječenje koje su u daljnjoj nadležnosti izabranog doktora medicine primarne zdravstvene zaštite.

Prilikom ocjenjivanja zdravstvene sposobnosti tijekom provedbe izvanrednog pregleda iz članka 8. točka 2. ovoga Pravilnika donose se zasebne ocjene zdravstvene sposobnosti vezano uz predmet odabira, zdravstvenu sposobnost za dosadašnje ustrojbeno mjesto/dužnost i zdravstvenu sposobnost za djelatnu vojnu službu/službu u OS RH.

Kandidati i sudionici mirovnih misija/operacija kod kojih se prilikom zdravstvenog pregleda za potrebe sudjelovanja u misijama utvrdi stupanj funkcionalnog oštećenja organa/organskog sustava koji predstavlja zdravstvenu kontraindikaciju za sudjelovanje u mirovnoj misiji/operaciji ocijenit će se zdravstveno nesposobnim za sudjelovanje u misiji/operaciji. Navedeno se odnosi i na donošenje ocjene zdravstvene sposobnosti za daljnju vojnu izobrazbu, premještaja na zahtjevnija ustrojbena mjesta i sl.

Zdravstvena nesposobnost za sudjelovanje u misiji/operaciji ne znači istodobno i zdravstvenu nesposobnost za obavljanje dosadašnjeg ustrojbenog mjesta/dužnosti niti nesposobnost za djelatnu vojnu službu, nego se za sve navedeno donose zasebne ocjene zdravstvene sposobnosti.

UPUTE ZA DONOŠENJE OCJENE ZDRAVSTVENE SPOSOBNOSTI

Ad Skupina I. Ocjena zdravstvene sposobnosti donosi se na temelju nalaza liječnika infektologa, epidemiologa i/ili drugih nadležnih specijalista i polikliničko-bolničko-kliničkih ispitivanja.

Ad 1. do 2. Za dijagnostičku potvrdu tuberkuloze obvezan je radiološki nalaz, bakteriološki/histološki nalaz, nalaz pulmologa i drugih specijalista (ovisno o lokalizaciji). Tuberkuloza urogenitalnih organa mora biti dokazana nalazom uzročnika u urinu ili histološkim nalazom.

Inaktivna tuberkuloza podrazumijeva Inaktivna prije neliječenu tuberkulozu ili izliječenu tuberkulozu ako je od prestanka liječenja prošlo godinu dana. Zdravstveno stanje u slučaju inaktivne tuberkuloze s funkcionalnim oštećenjem bilo kojeg stupnja može se ocijeniti i u skladu s točkama popisa bolesti ovoga Popisa za pojedine organe/organske sustave.

Ad 1.2., 1.3. i 1.4. Stupanj oštećenja funkcije pluća utvrđuje se u skladu s izmjerenim vrijednostima vitalnog kapaciteta (VK) i forsiranog ekspiratornog volumena nakon prve sekunde forsirane ekspiracije:

– oštećenje funkcije pluća lakog stupnja: VK = 80%-65% i/ili ako vrijednost ostvarenog postotka FEV1/VK, podijeljena s teorijskom vrijednosti FEV1/VK, iznosi 89%-70%.

– oštećenje funkcije pluća srednjeg stupnja VK=64%-50% i/ili ako vrijednost ostvarenog postotka FEV1/VK, podijeljena s teorijskom vrijednosti FEV1 /VK, iznosi 69% – 50%

– oštećenje funkcije pluća teškog stupnja = VK manji od 50% i/ili ako vrijednost ostvarenog postotka FEV1 /VK iznosi manje od 50%.

Ad 3. Virusni hepatitis mora biti utvrđen specijalističko-konzilijarnom obradom. U dijagnostičkoj obradi potrebno je učiniti: AST, ALT, gama GT i serološko testiranje (markeri na viruse hepatitisa). Osnovni nalaz za donošenje ocjene nesposobnosti kod kroničnog virusnog hepatitisa je nalaz i mišljenje specijalista gastroenterologa uz nalaze kontinuirano povišenih jetrenih enzima i prisutnost HBsAg ili drugog odgovarajućeg antigena virusa hepatitisa.

Ocjena 3 donosi se u slučajevima sporadično povišenih jetrenih enzima.

Zdravstveno stanje s utvrđenim funkcionalnim oštećenjem zahvaćenog organa/organskog sustava može se ocijeniti i sukladno točkama popisa bolesti ovog Popisa za zahvaćeni organ/organski sustav.

Ad 4. Ocjena zdravstvene sposobnosti određuje se na temelju specijalističkih polikliničko-bolničkih nalaza i ispitivanja.

Ad 5. Ocjena zdravstvene sposobnosti određuje se na temelju specijalističkih polikliničko-bolničkih nalaza i ispitivanja. Zdravstveno stanje s utvrđenim funkcionalnim oštećenjem zahvaćenog organa/organskog sustava može se ocijeniti i sukladno točkama popisa bolesti ovog Popisa za zahvaćeni organ/organski sustav.

Ocjena 4 donosi se kada je bolest potvrđena i ne nalazi se funkcionalnih oštećenja, a u svrhu prevencije progresije bolesti.

Ocjena 4 donosi se i u slučajevima lakšeg funkcionalnog oštećenja.

Ocjena 3 donosi se u slučajevima srednje teškog funkcionalnog oštećenja.

Ocjena 1 donosi se u slučajevima teškog funkcionalnog oštećenja i trajnog kliconoštva.

Ad Skupina II. Ocjena zdravstvene sposobnosti donosi se na temelju nalaza nadležnog specijalista i polikliničko-bolničko-kliničkih ispitivanja i liječenja.

Ad 6. Ocjena zdravstvene sposobnosti zbog utvrđenih zloćudnih novotvorina ovisi o veličini, lokalizaciji i o histološkom nalazu dobivenom na temelju bolničko-kliničkog ispitivanja.

Ocjena 4 donosi se za slučajeve koji su najmanje dvije godine u remisiji, bez funkcionalnih oštećenja organa/organskih sustava.

Ocjena 3 donosi se za slučajeve koji su najmanje dvije godine u remisiji, uz postojanje lakših funkcionalnih oštećenja organa/organskih sustava.

Ocjena 1 donosi se za slučajeve sa srednjim i težim funkcionalnim oštećenjem zahvaćenih organa/organskih sustava.

Zdravstveno stanje s utvrđenim funkcionalnim oštećenjem zahvaćenog organa/organskog sustava može se ocijeniti i sukladno točkama popisa bolesti ovog Popisa za zahvaćeni organ/organski sustav.

Ad 7.3. Ocjena 4 donosi se za slučajeve s lakšim funkcionalnim smetnjama. Ocjena 3 donosi se za slučajeve sa srednje teškim funkcionalnim smetnjama. Ocjena 1 donosi se za slučajeve s teškim funkcionalnim smetnjama.

Zdravstveno stanje s utvrđenim funkcionalnim oštećenjem zahvaćenog organa/organskog sustava može se ocijeniti i sukladno točkama popisa bolesti ovog Popisa za zahvaćeni organ/organski sustav.

Ad Skupina III. Ocjena zdravstvene sposobnosti donosi se na temelju nalaza polikliničko-bolničko-kliničkih ispitivanja i nalaza liječnika endokrinologa.

Ad 8. Zdravstveno stanje s utvrđenim funkcionalnim oštećenjem zahvaćenog organa/organskog sustava ocjenjuje se sukladno točkama popisa bolesti ovog Popisa za zahvaćeni organ/organski sustav.

Ocjena 4 donosi se za slučajeve bez i s lakšim funkcionalnim oštećenjem zahvaćenih organa/organskih sustava.

Ocjena 1 donosi se za slučajeve sa srednjim i težim funkcionalnim oštećenjem zahvaćenih organa/organskih sustava.

Ad 9. Ocjena 4 donosi se za stadij šećerne bolesti koji je dobro reguliran dijetnim režimom prehrane, pri čemu nisu utvrđena funkcionalna oštećenja ciljnih organa.

Ocjena 3 donosi se za stadij šećerne bolesti koji je dobro reguliran peroralnim preparatima uz postojanje lakših funkcionalnih oštećenja ciljnih organa.

Ocjena 1 donosi se za stadij šećerne bolesti koji se teško regulira peroralnim preparatima ili koji zahtijeva korištenje parenteralnih preparata (insulin).

Osobe s utvrđenom šećernom bolešću imaju obvezu priložiti pripadajuće laboratorijske nalaze, presliku dijabetološke knjižice te nalaze specijaliste endokrinologa-dijabetologa.

Ad 10. 1. Uz redukciju tjelesne mase (u daljnjem tekstu: TM) osoba je obvezna provoditi program opće fizičke pripreme, sukladno planu i programu nadležnog kineziologa. Obvezan kontrolni pregled za 6 mjeseci.

Ad 10.2. Ukoliko postoje funkcionalne smetnje kardiorespiratornog, lokomotornog i drugih organa/organskih sustava ocjena zdravstvene sposobnosti može se donijeti i sukladno točkama popisa bolesti ovog Popisa za zahvaćeni organ/organski sustav. Obvezan nalaz ergometrije s procjenom relativnog primitka kisika (rel. VO2 maks. u ml/kg/min).

Ocjena 4 donosi se za osobe s urednim nalazom ergometrije, bez i s lakšim znakovima funkcionalnih oštećenja ciljnih organa i prolaznim rezultatima provjere funkcionalno-motoričkih sposobnosti.

Ocjena 1 donosi se za osobe koje imaju patološki nalaz ergometrije i/ili znakove srednjih i težih funkcionalnih oštećenja ciljnih organa bez obzira na rezultate provjere motoričkih sposobnosti.

Ad 11. Hiperbilirubinemija je stanje s ukupnim bilirubinom u krvi većim od 20,5 mmol/l, a rezultat je potvrđen ponovnom analizom u roku koji nije manji od tri dana, istom metodom i tehnikom u istom laboratoriju.

Kod nalaza bilirubina većeg od 30,5 mmol/l s pozitivnim anamnestičkim ili bolničko-kliničkim nalazima, obvezno treba provesti dopunska ispitivanja: AST, ALT, GGT, direktni i ukupni bilirubin, željezo i KKS s retikulocitima i pretrage urina. Odabir pretraga ovisi o anamnezi i kliničkoj slici.

Ako su vrijednosti transaminaza u granici normale, a hiperbilirubinemija je od 30,5 mmol/l do 51,3 mmol/l, osoba se ocjenjuje ocjenom 4.

Ako je vrijednost bilirubina 51,3 mmol/l i veća, potvrđena i ponovnom pretragom, a transaminaze su u granicama normale donosi se ocjena 3.

Ako su vrijednosti transaminaza povišene, a hiperbilirubinemija je od 30,5 mmol/l do 51,3 mmol/l ocjena se donosi nakon specijalističke i dijagnostičke obrade.

Ako su vrijednosti transaminaza povišene, a hiperbilirubinemija je 51,3 mmol/l i veća, potvrđena i ponovnom pretragom, uz pozitivnu anamnezu donosi se ocjena 1.

Ad 12. Ocjena zdravstvene sposobnosti donosi se na temelju nalaza polikliničko-bolničko-kliničkih ispitivanja i nalaza liječnika endokrinologa.

Ocjena 4 donosi se za slučajeve bez i s lakšim funkcionalnim smetnjama. Ocjena 3 donosi se za slučajeve sa srednje teškim funkcionalnim smetnjama. Ocjena 1 donosi se za slučajeve s teškim funkcionalnim smetnjama.

Zdravstveno stanje s utvrđenim funkcionalnim oštećenjem zahvaćenog organa/organskog sustava može se ocijeniti i sukladno točkama popisa bolesti ovog Popisa za zahvaćeni organ/organski sustav.

Ad Skupina IV. ocjena zdravstvene sposobnosti određuje se na temelju nalaza polikliničko-bolničko-kliničkih ispitivanja i nalaza specijalista hematologa.

Ad 13. 2. Ocjena 4 donosi se za lakše oblike bolesti, a ocjena 1 donosi se za teže oblike bolesti.

Ad 14.2. Ocjena 4 donosi se za lakše oblike bolesti, a ocjena 1 donosi se za teže oblike bolesti.

Ad 15. Ocjena 3 donosi se u slučajevima splenektomije nakon ozljede, bez funkcionalnih oštećenja organa/organskih sustava, a ocjena 1 donosi se u slučajevima splenektomije nakon bolesti.

Ad 16.2. Zdravstveno stanje s utvrđenim funkcionalnim oštećenjem zahvaćenog organa/organskog sustava može se ocijeniti i sukladno točkama popisa bolesti ovog Popisa za zahvaćeni organ/organski sustav.

Ocjena zdravstvene sposobnosti određuje se na temelju nalaza psihijatra, nalaza psihologijskih ispitivanja – psihodijagnostičke procjene, nalaza polikliničke, bolničko-kliničke zdravstvene obrade.

Ad 18.2. Ocjena 4 donosi se za osobe s kompenziranim psihičkim stanjem koji su bez terapije psihofarmacima, imaju uredan nalaz psihologijskog testiranja kao i nalaz psihijatra na provedenom zdravstvenom pregledu, a ocjena 1 donosi se za osobe s dekompenziranim i/ili recidivirajućim poremećajima, ili su na terapiji psihofarmacima ili su pod redovitom kontrolom psihijatra, te osobama kojima je rješenjem utvrđen postotak tjelesnog oštećanja – invaliditet na osnovi tog poremećaja.

Ad 21.1. Kod izoliranih simptoma koji ne ometaju, neznatno ili lakše ometaju komuniciranje donosi se ocjena 4, a kod simptoma koji su simptomi neurotskih poremećaja i/ili jače ometaju komuniciranje donosi se ocjena 1. Obvezan nalaz logopeda.

Djelatne vojne osobe nisu za dužnosti koje zahtijevaju jasan i razgovijetan govor.

Ad 21.3. Kod izoliranih simptoma bez poremećaja funkcije donosi se ocjena 4, a kod ostalih slučajeva ocjena 1.

Ad 22.2. Ocjena 4 donosi se za osobe s kompenziranim psihičkim stanjem koji su bez terapije psihofarmacima, imaju uredan nalaz psihologijskog testiranja kao i nalaz psihijatra na provedenom zdravstvenom pregledu, a ocjena 1 donosi se za osobe s dekompenziranim i/ili recidivirajućim poremećajima, ili su na terapiji psihofarmacima ili su pod redovitom kontrolom psihijatra, te osobama kojima je rješenjem utvrđen postotak tjelesnog oštećenja – invaliditet na osnovi tog poremećaja.

Ad 23.2. Ocjena 4 donosi se za osobe s kompenziranim psihičkim stanjem koji su bez terapije psihofarmacima, imaju uredan nalaz psihologijskog testiranja kao i nalaz psihijatra na provedenom zdravstvenom pregledu, a ocjena 1 donosi se osobe s dekompenziranim i/ili recidivirajućim poremećajima, ili su na terapiji psihofarmacima ili su pod redovitom kontrolom psihijatra te osobama kojima je rješenjem utvrđen postotak tjelesnog oštećenja – invaliditet na osnovi tog poremećaja.

Ad 24. Uz ovu točku Popisa ne upisuje se dijagnoza prema MKB-10. Vojni psiholog je jedini ovlašten da na temelju ove točke donese ocjenu 1 – nesposoban za djelatnu vojnu službu i službu u Oružanim snagama. Ocjenu je dužan ovjeriti potpisom i faksimilom.

Ad Skupina VI. Ocjena zdravstvene sposobnosti donosi se na temelju specijalističkog nalaza neurologa, rezultata ispitivanja (EEG, EMG i drugih), kliničkog pregleda te bolničko-kliničkih ispitivanja i liječenja.

Ad 25.2. Ocjena 4 donosi se kada je nakon provedenog liječenja stanje bez funkcionalnog oštećenja, ocjena 3 kada je zaostalo lakše funkcionalno oštećenje, a ocjena 1 kada je zaostalo srednje teško i teže funkcionalno oštećenje.

Ad 26.2. Ocjena 4 donosi se kada je nakon provedenog liječenja stanje bez funkcionalnog oštećenja, ocjena 3 kada je zaostalo lakše funkcionalno oštećenje, a ocjena 1 kada je zaostalo srednje teško i teže funkcionalno oštećenje.

Ad 27.2. Mišljenje i prijedlog ocjene sposobnosti donosi specijalista neurolog na osnovu postavljene dijagnoze u kliničko-bolničkim uvjetima. Ocjena 3 donosi se samo u slučajevima dobro kontroliranih, rijetkih, pretežito noćnih napada i bez psihopatoloških manifestacija.

Ad 28.2. Ocjena 4 donosi se kada je nakon provedenog liječenja stanje bez funkcionalnog oštećenja, ocjena 3 kada je zaostalo lakše funkcionalno oštećenje, a ocjena 1 kada je zaostalo srednje teško i teže funkcionalno oštećenje.

Ad Skupina VII. Ocjena zdravstvene sposobnosti donosi se na temelju specijalističkog nalaza oftalmologa, rezultata bolničko-kliničkih ispitivanja (pregled ortoreterom, pregled fundusa, stereovid, noćni vid, vidno polje i drugo) te liječenja.

Pri ocjenjivanju sposobnosti osoba na civilno-vojnom školovanju za pilote ograničavajuća je bilo kakva utvrđena greška refrakcije ili poremećaja binokularnog i kolornog vida, te se takve osobe ocjenjuju ocjenom 1.

Ad 29.2. Ocjena sposobnosti donosi se na temelju nastalih promjena (oštećenje vida, vidnog polja, adaptacije i drugo).

Ad 30.1., 30.2., 30.3., 30.4. i 30.5. Poremećaji refrakcije i akomodacije utvrđuju se s korekcijom. Kod jednostavnog astigmatizma sfera je O, a cilindri su + (-) predznaka. Kod mješovitog astigmatizma imamo različite predznake + (-) a ocjenjuje se po cilindričnoj dioptriji. Kod složenog astigmatizma imamo iste predznake + (-) a ocjenjuje se prema zbroju sfera i cilindara.

Uz ocjenu 4 i 3 upisuje se pripomena o obveznom nošenju naočala ili kontaktnih leća.

Ad 30.1. Ocjena 4 za kandidate iz stupaca 4 i 6 donosi se ako je oštrina korigiranog vida bilo kojeg oka minimalno 1,00, uz uredno vidno polje, a za kandidate iz stupca 7 donosi se ako je oštrina korigiranog vida bilo kojeg minimalno 0,90.

Ocjena 4 za kandidate i pripadnike iz stupaca 5, 8, 9, 10 i 11 donosi se ako je oštrina korigiranog vida bilo kojeg oka minimalno 0,80. Ocjena 1 za kandidate iz stupaca 4 i 6 donosi se ako je oštrina korigiranog vida bilo kojeg oka manja od 1,00, a za kandidate iz stupca 7 donosi se ako je oštrina korigiranog vida bilo kojeg oka manja od 0,90.

Kada je oštrina korigiranog vida kandidata i pripadnika iz stupaca 5, 8, 9, 10 i 11 manja od 0,80 ocjena se donosi sukladno točki 37.1. i točki 37.2. ovog Popisa.

Ad 30.2. Ocjena 4 za kandidata iz stupca 7 donosi se ako je oštrina korigiranog vida bilo kojeg oka minimalno 0,90 a za kandidate i pripadnike iz stupaca 5, 8, 9, 10 i 11 donosi se ako je oštrina korigiranog vida bilo kojeg oka minimalno 0,80. Ocjena 1 za kandidata iz stupca 7 donosi se ako je oštrina korigiranog vida bilo kojeg oka manja od 0,90.

Kada je oštrina korigiranog vida kandidata i pripadnika iz stupaca 5, 8, 9, 10 i 11 manja od 0,80 ocjena se donosi sukladno točki 37.1. i točki 37.2. ovog Popisa.

Ad 30.3 Ocjena 3 za kandidate i pripadnike iz stupaca 5, 8, 9, 10 i 11 donosi se ukoliko je vidna oštrina korigiranog vida bilo kojeg oka minimalno 1,00, a kada je manja od 1,00 donosi se ocjena 1.

Ad 30.4 Ocjena 3 za kandidate i pripadnike iz stupaca 5, 9, 10 i 11 donosi se ukoliko je vidna oštrina korigiranog vida bilo kojeg oka minimalno 1,00, a kada je manja od 1,00 donosi se ocjena 1.

Ad 31., 32., 33. i 35. Ocjena sposobnosti donosi se na temelju nastalih promjena vida sukladno uputama iz točke 29.2. ovog Popisa.

Ad 31. Pod defektnim binokularnim vidom podrazumijeva se nepostojanje fuzije ili ukoliko je stereoskopski vid preko 400 kutnih sekundi. Nalaz defekta binokularnog vida obvezno se navodi u kartonu zdravstvenog pregleda. Ocjena 3 donosi se u slučajevima bez diplopije, a ocjena 1 u slučajevima s diplopijom.

Ad 32. Ocjena 3 donosi se kod kompenziranog glaukoma (glaukom kod kojeg je intraokularni tlak dobro reguliran medikamentozno, laserom ili operativno) i kod kojeg ne postoje funkcionalne promjene (vidna oštrina, vidno polje i drugo).

Ad 36. Centralni skotom donosi se prema oštrini vida. Ostalim većim trajnim defektima u vidnom polju smatraju se hemianopsije, kvadrantanopsije, veći paracentralni apsolutni skotomi, čiji je najmanji promjer veći od 30° i veći periferni ispadi i depresije, čiji je najmanji promjer veći od 40° ili ako ispad doseže do na 10° od fiksacijske točke. Ocjena 3 donosi se kod opisanih promjena na jednom a ocjena 1 kod promjena na oba oka.

Ad 37. Oštrina vida određuje se uz optimalnu korekciju.

Ad 37.1. Ocjena 3 u stupcu 11 donosi se isključivo za dočasnike tijekom periodičnog ili izvanrednog pregleda za koje je specijalist medicine rada koji ocjenjuje zdravstvenu sposobnost na temelju uvida u opis poslova djelatnika donio pozitivno mišljenje o zdravstvenoj sposobnosti za ustrojbeno mjesto na koje je raspoređen odnosno za zahtjev zbog kojeg je upućen na izvanredni zdravstveni pregled. U slučaju premještaja na drugo ustrojbeno mjesto djelatnik se obvezno upućuje na ponovnu ocjenu zdravstvene sposobnosti.

Ad 38. Ocjena 4 donosi se lakšim anomalnim trikromatima (raspoznaju osnovne boje ali ne i nijanse).

Anomaloskopski kvocijent (AQ):    protanomal od 0,65 do 0,5

                                                      deuteranomal od 1,3 do 5,0

Ove osobe se ne raspoređuju na dužnosti i radna mjesta koja zahtijevaju izvrsno raspoznavanje boja.

Ocjena 3 donosi se za teže anomalne trikromate (teško razlikuju osnovne boje).

Anomaloskopski kvocijent (AQ):    protanomal od manje od 0,5

                                                      deuteranomal više od 5,0

Ove osobe se ne raspoređuju na dužnosti i radna mjesta koja zahtijevaju dobro raspoznavanje osnovnih boja.

Ocjenom 3 ocjenjuju se i dikromati i akromati (ne vide jednu ili više osnovnih boja).

Ove osobe se ne raspoređuju na dužnosti i radna mjesta koja zahtijevaju raspoznavanje osnovnih boja.

Ocjenom 1 ocjenjuju se dikromati i akromati kada su kandidati za prijam i pripadnici Oružanih snaga ukoliko se ne mogu rasporediti na ustrojbena mjesta koja ne zahtijevaju raspoznavanje osnovnih boja.

U zdravstvenom kartonu obvezno se evidentira utvrđeni poremećaj kolornog vida (KV).

Ad 39. Kod prijema vojnika, časnika i kadeta obvezna je niktometrija, a u ostalim slučajevima po indikaciji.

Ad 40.2. Pri ocjenjivanju sposobnosti s jednostranom afakijom, subluksacijom ili luksacijom leće, kao mjerilo podrazumijeva se oštrina vida sa korekcijom koja se pri binokularnom vidu može subjektivno podnijeti. Ocjena se donosi po završenom liječenju. Ocjena 4 donosi se u slučaju jednostrane afakije, a ocjena 1 u slučaju obostrane afakije.

Ad 41. Lakši oblik podrazumijeva promjene koje izazivaju uporno suzenje, oštećenje spojnice ili rožnice i mogu se operativno ispraviti. Teži oblik podrazumijeva promjene koje se ne mogu operativno ispraviti.

Ad 44. i 45. Ocjena sposobnosti donosi se nakon kompletnog pregleda – ispitivanja oftalmologa. Ocjena se donosi prema oštrini vida i stupnju poremećaja refrakcije i akomodacije. Ocjena 3 donosi se u slučajevima jednostranog keratokonusa ili nistagmusa, a ocjena 1 u slučajevima obostranog keratokonusa ili nistagmusa.

Ad Skupina VIII. Ocjena zdravstvene sposobnosti donosi se na temelju specijalističkog nalaza otorinolaringologa, na temelju stupnja oštećenja sluha te rezultata liječenja.

Pri ocjenjivanju sposobnosti osoba na civilno-vojnom školovanju za pilote ograničavajući je bilo kakav poremećaj organa sluha ili gubitak sluha, te se takove osobe ocjenjuju ocjenom 1.

Ad 46. Ocjena se donosi sukladno utvrđenom stupnju gubitka sluha. Recidiv kronične upale neovisno o oštećenju sluha ocjenjuje se ocjenom 3.

Ad 48. Normalnim sluhom smatra se na audiogramu sluh kod kojeg je redukcija sluha u užem govornom području (frekvencija 500, 1000 i 2000 Hz) manja od 30 dB, a na 4000 Hz manja od 40 dB.

Prosječan gubitak sluha izračunava se na zračnoj krivulji kao zbroj dobivenih vrijednosti na frekvencijama 500, 1000 i 2000 Hz podijeljen s 3.

Ocjena sposobnosti donosi se na temelju gubitka sluha bez obzira radi li se o konduktivnoj, perceptivnoj ili mješovitoj gluhoći. Ako se radi o akustičkoj traumi, uzimaju se u obzir frekvencije na 500, 1000, 2000 i 4000 Hz i njihov zbroj dijeli se sa 4.

Ukoliko se utvrdi stupanj nagluhosti po F.S. od 60% i više donosi se ocjena 1.

Na ustrojbenim mjestima s povećanom izloženošću buci obvezna je uporaba osobnih zaštitnih sredstava.

Ad 49.1. i 49.2 Ukoliko je nazočan i poremećaj sluha ocjena se donosi sukladno točki 48.

Ad Skupina IX. Ocjena zdravstvene sposobnosti donosi se na temelju nalaza nadležnog specijalista, rezultata bolničko-kliničkih ispitivanja i cjelovite obrade.

Ad 50., 51. Dijagnoza mora biti postavljena na temelju nalaza kardiologa. Za osobe bez funkcionalnih oštećenja donosi se ocjena 4, a ako su nazočna lakša funkcionalna oštećenja ocjena 3. Za utvrđena teža funkcionalna oštećenja donosi se ocjena 1.

Ad 52. Dijagnoza mora biti postavljena na temelju nalaza kardiologa s točnom specifikacijom srčane mane ili mane velikih krvnih žila. Obvezan ultrazvuk srca. Pod srčanom manom lakog stupnja (ocjena 3) podrazumijeva se da nije praćena EKG promjenama, rtg znacima, UZV promjenama jasnog povećanja pojedinih srčanih struktura i negativnim testovima opterećenja. Kod srčane mane težeg stupnja (ocjena 1) postoje neke od navedenih promjena.

Ad 53. Pod povišenim krvnim tlakom podrazumijevaju se sljedeće vrijednosti arterijskog tlaka: sistolički iznad 140 mm Hg, a dijastolički iznad 90 mm Hg. Ocjena 4 donosi se u slučajevima dobro reguliranog krvnog tlaka bez oštećenja ciljnih organa. Ocjena 3 donosi se u slučajevima trajno povišenog krvnog tlaka uz lakše funkcionalno oštećenje ciljnih organa. Ocjena 1 donosi se u slučajevima trajno povišenog krvnog tlaka uz srednje teško i teže funkcionalno oštećenje ciljnih organa. Ukoliko je utvrđeno trajno povišenje krvnog tlaka obvezno je učiniti ergometriju i nalaz oftalmologa.

Sve nedovoljno definirane ili granične slučajeve povišenja krvnog tlaka treba uputiti kardiologu na dodatnu obradu.

Ad 54. Dijagnoza mora biti postavljena u bolnici ili stacionarnoj zdravstvenoj ustanovi. Kod svih srčanih oboljenja obvezno je mišljenje kardiologa i cjelovita kardiološka obrada (UZV srca, ergometrija i drugo).

Ocjena 3 donosi se samo za lakše ishemične bolesti srca i plućne bolesti srca. U svim ostalim slučajevima donosi se ocjena 1.

Ad 55. Ocjena 3 donosi se u slučajevima lakšeg funkcionalnog oštećenja i bez znakova konstriktivnog sindroma dok se kod utvrđenih znakova konstriktivnog sindroma donosi ocjena 1.

Ad 56. Ocjena 4 donosi se kada je nakon provedenog liječenja stanje bez funkcionalnog oštećenja, ocjena 3 kada je zaostalo lakše funkcionalno oštećenje, a ocjena 1 za utvrđena teža funkcionalna oštećenja.

Ad 57.2. Ocjena 3 donosi se kada je nakon provedenog liječenja stanje s lakšim funkcionalnim oštećenjem, a ocjena 1 kada je zaostalo teže funkcionalno oštećenje.

Ad 58. Kada je zdravstvenim pregledom postavljena sumnja u postojanje znakova poremećaja provodnog sustava srca indicirana je kardiološka obrada uz obveznu ergometriju.

Uz uredan nalaz ergometrije i QRS kompleks kraći od 0,095 s donosi se ocjena 5.

Uz patološki nalaz ergometrije ocjena se donosi sukladno utvrđenom stupnju poremećaja provodnog sustava:

Ocjena 4 donosi se ako je nazočna supraventrikularna ekstrasistola, parcijalni blok desne grane s trajanjem QRS kompleksa od 0,095 s do 0,12 s, produljen PQ interval do 0,24 s pri frekvenciji srca ispod 70 u minuti i nodalni ritam koji dobro podnosi test opterećenja. Osim navedenog za donošenje ocjene 4 obvezna je negativna anamneza srčano-žilnog sustava, uredan nalaz ergometrije, uredan UZV srca i nalaz kardiologa.

Ocjena 3 donosi se kao i za gore navedeno samo što je prisutan kompletni blok desne grane gdje je duljina trajanja QRS kompleksa preko 0,12 s.

Ocjena 1 donosi se u slučajevima paroksizmalne tahikardije, dekompenziranog srca, WPW sindroma s tahikardijom, apsolutne aritmije, bloka lijeve grane i AV blok II. I III. stupnja.

Ad 59. Ocjena sposobnosti donosi se na temelju nalaza kardiologa i utvrđenog patološkog nalaza navedenog u točki 58. ovog popisa te UZV srca.

Ad 60.2. Dijagnozu mora postaviti kardiolog u stacionarnoj zdravstvenoj ustanovi. Obvezna kardiološka obrada i UZV srca. Ocjena 3 donosi se za lakše poremećaje, a ocjena 1 za teže poremećaje.

Ad 61. Dijagnozu moraju postaviti kardiolog i neurolog u stacionarnoj zdravstvenoj ustanovi. Obvezan UZV srca. Ocjena 3 donosi se za lakše poremećaje, a ocjena 1 za teže poremećaje.

Ad 62. Dijagnozu moraju postaviti kardiolog i/ili pulmolog u stacionarnoj zdravstvenoj ustanovi. Ovom točkom obuhvaćene su kongenitalne anomalije velikih krvnih žila (veći angiomi, arteriovenske fistule).

Ad 63. Lakši stupanj podrazumijeva bolesti s umjerenim poremećajima krvotoka i lakšim poremećajima u funkciji ekstremiteta (manji angiomi kapilarnog tipa) i ocjenjuje se ocjenom 4 ili 3. Teži stupanj podrazumijeva obliterirajuće procese na perifernim arterijama (Mb. Burger), teže poremećaje funkcije ekstremiteta, te jače izražene varikozne promjene ekstremiteta, veće vulnerabilnije angiome i arterio-venske fistule. Obvezatan nalaz odgovarajućeg specijalista (vaskularni kirurg i drugi).

Raynaudov sindrom (bolest) ocjenjuje se prema stupnju bolesti.

Ad 64. Dijagnozu mora postaviti specijalist za vaskularne bolesti u polikliničkoj ili stacionarnoj zdravstvenoj ustanovi. Ocjena 4 donosi se kada nije utvrđeno funkcionalno oštećenje, a ocjena 3 samo ako nisu jako proširene vene na obje potkoljenice. Obvezatan nalaz vaskularnog kirurga i UZV dubokih vena.

Ad 65.2. Obvezan nalaz kirurga. Ocjena 3 donosi se kod lakše insuficijencije funkcije analnog sfinktera, a ocjena 1 kod težih oblika insuficijencije.

Ad 66. Velike, trajne varikokele ocjenjuju se prema stupnju poremećaja cirkulacije.

Ad 67. Ocjena se donosi prema stanju ekstremiteta i kože (otok, varikozne promjene). Za osobe bez funkcionalnih smetnji donosi se ocjena 4, a ako su prisutne lakše funkcionalne smetnje ocjena 3. Ocjena 1 donosi se kod težih slučajeva bolesti.

Ad Skupina X. Ocjena zdravstvene sposobnosti donosi se na temelju nalaza nadležnog specijalista i nalaza polikliničko-bolničko-kliničkih ispitivanja.

Ad 69. i 70. Stupanj oštećenja funkcije pluća i sukladna ocjena zdravstvene sposobnosti utvrđuje se na način opisan pod točkom 1.2. ovog Popisa.

Ad 71. Dijagnoza astme postavlja se u bolničko-kliničkoj ustanovi. Ocjena 3 donosi se za lakše oblike: astma bez napada gušenja u posljednje dvije godine.

Ad 72. Jednostavna kronična upala nosnih sluznica bez stvaranja krusti ocjenjuje se ocjenom 4, a ako su češće upale (više od četiri puta godišnje) ocjenom 3..Kod vrlo teških oblika donosi se ocjena 1.

Ad 74. Ocjena za polipozu nosne šupljine i sinusa donosi se prema utvrđenim smetnjama disanja.

Ad 76. Za neznatne smetnje disanja donosi se ocjena 4. Smetnje disanja srednje težine ocjenjuju se ocjenom 3, a teže smetnje ocjenom 1.

Ad 77.2. Ocjena 3 donosi se za lakša funkcionalna oštećenja, a ocjena 1 za teža oštećenja.

Ad 79. Lakši oblik su bronhiektazije koje zahvaćaju jedan režanj bez znakova upale ili recidivirajućih upala pluća, uz lakše oštećenje plućne funkcije. Teži oblik su bronhiektazije koje zahvaćaju više od jednog režnja, s trajnom prisutnošću upale ili recidivirajućim upalama pluća, uz srednje do teže oštećenje plućne funkcije.

Ad 80.2. Stupanj oštećenja funkcije pluća i sukladna ocjena zdravstvene sposobnosti utvrđuje se na način opisan pod točkom 1.2. ovog Popisa.

Ad 81. Stupanj oštećenja funkcije pluća i sukladna ocjena zdravstvene sposobnosti utvrđuje se na način opisan pod točkom 1.2. ovog Popisa.

Ad 83. Stupanj oštećenja funkcije pluća i sukladna ocjena zdravstvene sposobnosti utvrđuje se na način opisan pod točkom 1.2. ovog Popisa.

Ad Skupina XI. Ocjena zdravstvene sposobnosti donosi se na temelju nalaza doktora dentalne medicine ili nadležnog specijalista medicine, odnosno nalaza polikliničko-bolničko-kliničkih ispitivanja.

Ad 84., 85., 86.,87. i 88. Obvezatan nalaz doktora dentalne medicine.

Ad 84. Dijagnoza nedostatak zuba isključuje umnjake, retinirane i impaktirane zube te nedostatak zuba saniran protetskim nadomjeskom (proteza, most, krunica, implantat). Kandidati raspoređeni na poslovima visokog i niskog atmosferskog tlaka (piloti, ronioci, podmorničari, pomorski diverzanti) moraju imati potpuno sanirane zube.

Ad 84.2 Točka obuhvaća i uporabu totalne proteze.

Ad 85.1 Zubni karijes početni na 5 i više zuba ocjenjuje se ocjenom 1 kod kandidata i ocjenom 4 kod pripadnika OS RH, osim u slučajevima navedenim pod Ad 85.2 i Ad 85.3

Ad 85.2 Multipli zubni karijes s destrukcijom krune zuba do 3 zuba uz zubni karijes s minimalnom destrukcijom krune do 4 zuba ocjenjuje se ocjenom 4 i ocjenom 3 za kandidate i pripadnike OS RH iz stupaca od 4 do 14.

Multipli zubni karijes s destrukcijom krune zuba do 3 zuba uz zubni karijes s minimalnom destrukcijom krune na 5 i više zuba ocjenjuje se ocjenom 1 za kandidate iz stupaca 4, 6, 7, 8, 9 i 10.

Ad 85.3 Multipli zubni karijes s destrukcijom krune zuba na 4 i više zuba uz zubni karijes s minimalnom destrukcijom krune do 4 zuba ocjenjuje se ocjenom 4 i ocjenom 3 za kandidate i pripadnike OS RH iz stupca 5 i 9 i stupaca od 11 do 14.

Multipli zubni karijes s destrukcijom krune zuba na 4 i više zuba uz zubni karijes s minimalnom destrukcijom krune na 5 i više zuba ocjenjuje se ocjenom 1 za kandidate iz stupaca 4, 6, 7, 8, 9 i 10.

Ad 88. Ostale bolesti zuba i usne šupljine koje nakon provedenog liječenja ne ostavljaju funkcijske smetnje ocjenjuju se ocjenom 4. Za slučaj kada neke bolesti nakon provedenog liječenja uzrokuju funkcijske smetnje lakog i srednjeg stupnja ocjenjuju se ocjenom 3, a ocjena 1 donosi se za teža oštećenja.

Dentalna sposobnost kandidata za mirovnu misiju i operaciju utvrđuje se i na temelju dodatnih kriterija propisanih u prilogu br. 4 ovoga Pravilnika.

Ad 90., 91. i 92. Ocjena se donosi na temelju polikliničkog ili stacionarnog liječenja. Obvezan endoskopski nalaz.

Ad 92. Ocjena 3 donosi se za lakša funkcionalna oštećenja, a ocjena 1 za teža oštećenja.

Ad 93.3. Ocjena 3 donosi se za lakša funkcionalna oštećenja, a ocjena 1 za teža oštećenja.

Ad 96. Ocjena sposobnosti donosi se na temelju organskih funkcionalnih poremećaja i poremećaja općeg stanja (slabokrvnost, tjelesna slabost).

Ad 97. Ocjena zdravstvene sposobnosti donosi se na temelju nalaza gastroenterologa (hepatologa) uz obvezan biokemijski pregled krvi, ultrazvučni nalaz, nalaz markera na virus hepatitisa i biopsija jetre po indikaciji.

Steatoza jetre ocjenjuje se ocjenom 4.

Kronični hepatitis i kronični perzistentni hepatitis bez funkcionalnih poremećaja ocjenjuje se ocjenom 3.

Kronični aktivni hepatitis ocjenjuje se ocjenom 1.

Ciroza jetre ocjenjuje se ocjenom 1.

Ad 99. Ocjena 3 donosi se u slučajevima bez i s lakšim funkcionalnim oštećenjima, a ocjena 1 za teža oštećenja.

Ad Skupina XII. Ocjena zdravstvene sposobnosti donosi se na temelju nalaza nadležnog specijalista medicine, odnosno nalaza polikliničko-bolničko-kliničkih ispitivanja.

Ad 100. Ocjena se donosi na temelju funkcionalne sposobnosti bubrega.

Ocjena 4 donosi se u slučaju jednostrane hidronefroze bez funkcionalnih oštećenja.

Ocjena 3 donosi se u slučaju hipofunkcije bez insuficijencije bubrega.

Ocjena 1 donosi se u slučaju hipofunkcije s insuficijencijom bubrega.

Ad 101. Ocjena sposobnosti donosi se na temelju funkcionalne sposobnosti bubrega navedene u točki 99. ovog Popisa.

Ad 102. Ocjena 3 donosi se u slučajevima bez i s lakšim funkcionalnim oštećenjima, a ocjena 1 za teža oštećenja. Ako je uzrok neko drugo oboljenje, ocjena se donosi prema osnovnom oboljenju.

Ad 103.2. Pri ocjeni sposobnosti donosi se ocjena 1 ako operativnim zahvatom nije došlo do izlječenja, odnosno ocjena 4 ako je operativnim zahvatom postignuto izlječenje.

Ad 104.2. Ocjena se donosi na temelju funkcionalnog statusa i nalaza urologa.

Ad 105. Ako su prisutne jače izražene funkcionalne smetnje donosi se ocjena 1.

Ad 106. Ocjena se donosi na temelju funkcionalnog statusa i nalaza urologa.

Ad 107. Ocjena sposobnosti donosi se na temelju uspješnosti operativnog zahvata.

Ad Skupina XIII. Ocjena se donosi na temelju nalaza dermatologa i/ili alergologa.

Ad 112.2. Ocjena zdravstvene sposobnosti donosi se na temelju nalaza alergoloških testiranja.

Ad 115.1. Ako očekujemo progresiju, a ne poboljšanje bolesti, donosi se ocjena 1.

Ad 116. Ocjena 3 donosi se u slučajevima s lakšim funkcionalnim oštećenjima, a ocjena 1 za teža oštećenja.

Ad 117.2. Ocjena 3 donosi se za lake oblike bolesti, a ocjena 1 za teže oblike.

Ad 118. Ocjena se donosi prema nalazu dermatologa. Ako su zahvaćene manje površine kože ocjena 4, a veće površine i generalizirani oblici ocjena 1.

Ad 119. Ocjena 4 donosi se ako su zahvaćeni neotkriveni dijelovi tijela, ocjena 3 za otkrivene dijelove manjeg stupnja i ocjena 1 za otkrivene dijelove većeg stupnja.

Ad 121. Ocjena se donosi prema funkcionalnom oštećenju: ako ga nema, ocjena 4, ako postoji, ocjena 1.

Ad 122. Ocjena se donosi prema funkcionalnom oštećenju: ako ga nema, ocjena 3, ako postoji, ocjena 1.

Ad Skupina XIV. Ocjena zdravstvene sposobnosti donosi se na temelju nalaza nadležnog specijalista i provedene dijagnostičke obrade.

Ocjena 4 donosi se kod lakših funkcionalnih oštećenja.

Ocjena 3 donosi se kod srednje teških funkcionalnih oštećenja.

Ocjena 1 donosi se kod težih funkcionalnih oštećenja.

U slučajevima utvrđene smanjene pokretljivosti zglobova ocjena zdravstvene sposobnosti donosi se sukladno sljedećim navedenim stupnjevima aktivne pokretljivosti zglobova:

a) Rameni zglob

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | abdukcija s elevacijom od 150° i više | 5 |
| 2. | abdukcija s elevacijom od 130° do 150° | 4 |
| 3. | abdukcija s elevacijom od 90° do 130°  i unutarnja/vanjska rotacija > 45° | 3 |
| 4. | abdukcija s elevacijom od 130° do 150° i  unutarnja/vanjska rotacija od 35° do 45° | 3 |
| 5. | abdukcija s elevacijom manja od 90°  (ili ankiloza zgloba) | 1 |
| 6. | abdukcija s elevacijom od 90° do 130° i  unutarnja/vanjska rotacija od <35° | 1 |

b) Lakatni zglob

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | fleksija od 125° i više | 5 |
| 2. | fleksija od 110° do 125° | 4 |
| 3. | fleksija od 90° do 110° i  pronacija/supinacija > 45° | 3 |
| 4. | fleksija od 110° do 125° i  pronacija/supinacija < 450 | 3 |
| 5. | fleksija >110° i  pronacija/supinacija 0° | 3 |
| 6. | ankiloza zgloba u funkcionalno  povoljnom položaju | 3 |
| 7. | fleksija <90° ili ankiloza u  nepovoljnom položaju | 1 |
| 8. | fleksija 90° do 110° i pronacija/supinacija 0° | 1 |

c) Ručni zglob

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | ekstenzija/fleksija od 50° i više | 5 |
| 2. | ekstenzija/fleksija od 40° do 50° | 4 |
| 3. | ekstenzija/fleksija od 30° do 40° | 3 |
| 4. | ankiloza zgloba u funkcionalno  povoljnom položaju | 3 |
| 5. | ankiloza u funkcionalno  nepovoljnom položaju | 1 |

d) Zglob kuka

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | fleksija od 110° i više | 5 |
| 2. | fleksija od 100° do 110° | 4 |
| 3. | fleksija od 90° do 100° | 3 |
| 4. | fleksija od 100° i više i unutarnja/vanjska rotacija/abdukcija < 20° | 3 |
| 5. | fleksija <90° (ili ankiloza zgloba) | 1 |

e) Zglob koljena

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | fleksija od 110° i više | 5 |
| 2. | fleksija od 100° do 110° | 4 |
| 3. | fleksija od 90° do 100° | 3 |
| 4. | fleksija <90° (ili ankiloza zgloba) | 1 |

f) Nožni zglob

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | plantarna fleksija od 30° i više | 5 |
| 2. | plantarna fleksija od 20° do 30° | 4 |
| 3. | plantarna fleksija od 10° do 20° | 3 |
| 4. | plantarna fleksija <10° (ili ankiloza zgloba) | 1 |
| 5. | dorzalna fleksija od 15° i više | 5 |
| 6. | dorzalna fleksija od 10° do 15° | 4 |
| 7. | dorzalna fleksija od 5° do 10° | 3 |
| 8. | dorzalna fleksija <5° | 1 |

g) Kralježnica

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | smanjena pokretljivost vratne i lumbalne kralježnice do 1/3 opsega | 4 |
| 2. | smanjena pokretljivost vratne i lumbalne kralježnice do 2/3 opsega | 3 |
| 3. | smanjena pokretljivost vratne i lumbalne kralježnice više od 2/3 opsega | 1 |

Ad 124., 125., 126. i 127. Ocjena zdravstvene sposobnosti donosi se sukladno utvrđenom smanjenju pokretljivosti zglobova, a prema vrijednostima navedenim u uvodu skupine XIV.

Ad 128. Ocjena se donosi po pripadajućoj točki zahvaćenih ciljnih organa, lakša funkcionalna oštećenja – ocjena 3, srednja i teža – ocjena 1.

Ad 129. Ocjena se donosi sukladno utvrđenom smanjenju pokretljivosti zglobova i stupnju neurološkog ispada.

Ad 130. Kod kongenitalnih malformacija prsnog koša obvezan nalaz plućne funkcije.

Ad 131.2. Ocjena 1 donosi se za vrlo teške oblike bolesti.

Ad 136. Ocjena se donosi sukladno utvrđenom smanjenju pokretljivosti i stabilnosti zgloba koljena. Kod blaže nestabilnosti donosi se ocjena 4, kod nestabilnosti srednjeg stupnja ocjena 3 i kod nestabilnosti težeg stupnja ocjena 1.

Ad 137. Obvezatan nalaz neurologa i dijagnostička obrada. Ocjena 4 donosi se kod smanjene pokretljivosti kralježnice do 1/3 opsega s lakšim neurološkim ispadima, ocjena 3 donosi se kod smanjene pokretljivosti kralježnice do 2/3 opsega s srednje teškim neurološkim ispadima, ocjena 1 donosi se kod smanjene pokretljivosti kralježnice više od 2/3 opsega i utvrđenih teških neuroloških ispada.

Ad 138. Ocjena 4 donosi se kod otvaranja usta od 3 do 5 cm, a ocjena 1 kod otvaranja usta za manje od 3 cm.

Ad 139. Ocjena zdravstvene sposobnosti donosi se sukladno utvrđenom smanjenju pokretljivosti pojedinog zgloba, a prema vrijednostima navedenim u uvodu skupine XIV.

Ad 139.9., 139.10. i 139.11. Ocjena 4, odnosno 3 donosi se ukoliko je zahvaćena nedominantna šaka, a ocjena 1 ukoliko je zahvaćena dominantna šaka. Ocjena se donosi prema funkcionalnoj sposobnosti preostalog dijela šake i prema zahvaćenosti dominantne/nedominantne šake.

Ad 140. Ocjena se donosi prema funkcionalnoj sposobnosti preostalog dijela šake i prema zahvaćenosti dominantne/nedominantne šake.

Ad 141. Ocjena 3 se donosi nakon uspješno provedene rehabilitacije s podlaktičnom protezom.

Ad 142. Ocjena se donosi prema funkcionalnoj sposobnosti preostalog dijela ruke

Ad 143. Stupanj deformiteta stopala obvezno utvrđuje nadležni specijalista. Uz donesenu ocjenu daje se preporuka nošenja ortopedskih uložaka. Ocjena 3 donosi se za ravno stopalo III. stupnja, a ocjena 1 za ravno stopalo IV. stupnja i rigidno stopalo.

Ad 145. Ocjena se donosi prema funkcionalnoj sposobnosti preostalog dijela stopala.

Ad 146.3 i 146.4 Ocjena 3 se donosi ukoliko nema funkcionalnog oštećenja noge, a ocjena 1 ukoliko je naznačeno funkcionalno oštećenje noge.

Ad 147. Ocjena 3 se donosi nakon uspješno provedene rehabilitacije s potkoljenom protezom.

Ad 150. Ocjena 3 se donosi ukoliko nema naznačenih degenerativnih promjena.

Ad 152. Ocjena 3 se donosi za skolioze II. stupnja, kifoze koje su posljedica urođenih anomalija ili posljedica lošeg držanja pri hodu ili sjedenju i lordoze uz koje postoje i artrotske promjene drugog i trećeg stupnja.

Skolioza:

Lakši stupanj – iskrivljenost kralježnice do 25°.

Teži stupanj – iskrivljenost kralježnice od 25° i više.

Kifoza

Lakši stupanj – iskrivljenost kralježnice do 45°.

Teži stupanj – iskrivljenost kralježnice od 45° i više.

Ad 153.1 Spondilolisteza bez neuroloških promjena ocjenjuje se ocjenom 4, a s lakšim neurološkim promjenama ocjenom 3. Ako je klizanje kralješka veće od jedne trećine i prisutan je patološki neurološki nalaz donosi se ocjena 1. Obratiti pozornost na paravertebralnu muskulaturu i lumbosakralni dio kralježnice.

Ad 156. Ocjena 3 donosi se kod trajnog neurološkog oštećenja lakšeg stupnja.

Ad 158. Ocjena 4 donosi se kod funkcionalnog oštećenja lakšeg stupnja. Ocjena 3 donosi se kod funkcionalnog oštećenja srednjeg stupnja.

Ad 159. Ocjena 4 donosi se kod funkcionalnog oštećenja lakšeg stupnja. Ocjena 3 donosi se kod funkcionalnog oštećenja srednjeg stupnja.

Ad 160. Ocjena 4 donosi se kod funkcionalnog oštećenja lakšeg stupnja. Ocjena 3 donosi se kod funkcionalnog oštećenja srednjeg stupnja.

Ad 161. Ocjena 4 donosi se kod funkcionalnog oštećenja lakšeg stupnja. Ocjena 3 donosi se kod funkcionalnog oštećenja srednjeg stupnja.

Ad 162. Ocjena 4 donosi se kod funkcionalnog oštećenja lakšeg stupnja. Ocjena 3 donosi se kod funkcionalnog oštećenja srednjeg stupnja.

Ad Skupina XVI. Ocjena zdravstvene sposobnosti donosi se na temelju nalaza nadležnog specijalista ginekologa i provedene dijagnostičke obrade.

Ocjena 3 donosi se kod funkcionalnog oštećenja lakšeg stupnja, a ocjena 1 kod oštećenja težeg stupnja.

Ad Skupina XVII. Ocjena zdravstvene sposobnosti donosi se na temelju nalaza provedenog pregleda.

Ad 171. Kao mjerilo opće tjelesne nerazvijenosti uzima se u obzir nerazmjer tjelesne visine i mase, stanje općeg tjelesnog izgleda (boje kože i sluznica, stanje kože – tanka, nabrana, stanje mišića – hipotonija, scapula alatae), nerazvijenost sekundarnih spolnih osobina.

Osoba, čija tjelesna masa prema visini ima odstupanje minus (-) 20% i više od prosjeka za dob i spol ocjenjuje se ocjenom 1.

Ad 172. Perzistirajuća stanja s funkcionalnim poremećajem organskih sustava ocijeniti sukladno utvrđenom stupnju funkcionalnog poremećaja organa opisanom u prethodnim točkama ovog Popisa.

Ad 174. Pod višestrukim oštećenjem zdravlja podrazumijeva se oštećenje dva ili više organskih sustava, organa i/ili osjetila ocijenjeno ocjenom 3, ovisno o dužnostima i ustrojbenom mjestu.

**PRILOG br. 6**

ZDRAVSTVENI STANDARDI ZA DUŽNOSTI ZRAKOPLOVNOG OSOBLJA

Temelje se na zdravstvenim zahtjevima za postizanje medicinskog standarda koji odgovara kategoriji zdravstvene sposobnosti zrakoplovnog osoblja. Zdravstveni standardi dati su pod oznakom JAR- FCL/CAF (Join Aviation Requirementa Flight Crew Licence/Croatian Air Force).

Kandidat je osoba koja pristupi zdravstvenom pregledu radi stjecanja Uvjerenja o zdravstvenoj sposobnosti zrakoplovnog osoblja.

Imatelj Uvjerenja je osoba koja posjeduje valjano Uvjerenje o zdravstvenoj sposobnosti zrakoplovnog osoblja.

Gubitak zdravstvene sposobnosti

1. Imatelj Uvjerenja ne smije koristiti povlastice Uvjerenja kada je svjestan odstupanja ili gubitka svoje zdravstvene sposobnosti, a koje bi moglo ugroziti sigurno korištenje povlastice uvjerenja o zdravstvenoj sposobnosti.

2. Imatelj Uvjerenja ne smije uzimati nikakav lijek koji se izdaje na liječnički recept ili lijek koji se izdaje bez liječničkog recepta, te ne smije biti podvrgnut bilo kakvoj terapiji ako nije siguran da taj lijek i terapija neće utjecati na njegovu sposobnost za sigurno korištenje povlastice uvjerenja o zdravstvenoj sposobnosti. Ako postoji ikakva sumnja mora zatražiti savjet nadležnog Povjerenstva.

3. Imatelj Uvjerenja mora bez odgode zatražiti mišljenje Zdravstvene komisije za zrakoplovno osoblje ako je podvrgnut: prihvatu u bolnicu ili kliniku na više od 12 sati, kirurškom zahvatu ili dijagnostičkom ili drugom invazivnom postupku, redovitoj upotrebi lijekova, stalnom korištenju korekcijskih leća. U slučaju ozljede i bolesti koja utječe na sposobnost djelovanja kao člana posade, te u slučaju trudnoće imatelj Uvjerenja u najkraćem roku, a najdulje u roku 21 dan u pisanom obliku izvještava Zdravstvenu komisiju.

Zabrana u slučaju upotrebe lijekova, omamljujućih sredstava i droga

Imatelj Uvjerenja ne smije koristiti povlastice Uvjerenja ukoliko je svjestan bilo kakvih popratnih pojava lijekova koje uzima bilo da se radi o lijekovima koji se izdaju na liječnički recept ili lijekova koji se izdaju bez recepta, uključujući lijekove koji se koriste za liječenje bolesti i poremećaja. Upotreba omamljujućih sredstava i droga je zabranjena. Upotreba opće i spinalne anestezije uzrokuje zdravstvenu nesposobnost za vrijeme najmanje 48 sati, a postupci koji zahtijevaju lokalnu ili djelomičnu anesteziju uzrokuju nesposobnost kroz vrijeme od najmanje 12 sati.

1. Zdravstveni zahtjevi kategorije A i B

**JAR-FCL 3.130/CAF Srčano-žilni sustav – Pregled**

Kandidat/ Imatelj Uvjerenja ne smije imati nikakvu abnormalnost srčanožilnog sustava, prirođenu ili stečenu, koja bi mogla utjecati na sigurno korištenje povlastica Uvjerenja o zdravstvenoj sposobnosti.

• Standardni dvanaestokanalni elektrokardiogram (EKG) u mirovanju s nalazom zahtijeva se na svakom liječničkom pregledu.

• EKG pod opterećenjem zahtjeva se na prethodnom pregledu kandidata, s navršenih 40 godina života i više svake kalendarske godine te kada je klinički indicirano.

• Doplerehokardiografija zahtjeva se na prethodnom pregledu te kad je klinički indicirano.

• Laboratorijske pretrage lipida seruma/plazme i kolesterola, radi procjene rizika bolesti srčano-žilnog sustava, zahtijeva se na svakom liječničkom pregledu za.

**JAR-FCL 3.135/CAF Srčano-žilni sustav – Krvni tlak**

1. Vrijednosti arterijskog krvnog tlaka 140/90 mmHg i veće (mjerene u sjedećem položaju, tri puta) smatraju se povišenim i zahtijevaju daljnju obradu (dnevnik tlaka i/ ili Holter tlaka).

2. Povijest bolesti povišenog arterijskog krvnog tlaka zahtjeva nadzor

3. Imatelj Uvjerenja za pilota:

– Srednji sistolički krvni tlak veći od 140 mmHg i/ili srednji dijastolički tlak većim od 90 mmHg. OPASKA: Uvođenje antihipertenzivne terapije povlači za sobom nesposobnost do reguliranja krvnog tlaka. Antihipertenzivna terapija mora biti primjereno sigurna korištenju povlastice Uvjerenja o zdravstvenoj sposobnosti zrakoplovnog osoblja.

Kandidat /Imatelj Uvjerenja sa simptomima niskog tlaka (simptomatska hipotenzija) ocjenjuje se nesposobnim.

**JAR-FCL 3.140/CAF Srčano-žilni sustav – Bolesti koronarnih arterija**

Kandidat/ imatelj Uvjerenja ne smije imati nikakvu bolest niti abnormalnost koronarnih arterija koja bi mogla utjecati na sigurno korištenje povlastica Uvjerenja o zdravstvenoj sposobnosti.

• Imatelj Uvjerenja nakon infarkta miokarda moraju biti ocijenjeni nesposobnim

• Imatelj Uvjerenja nakon operacije koronarne premosnice ili koronarne angioplastike/postavljanje stenta moraju biti ocijenjeni nesposobnim.

• Imatelj Uvjerenja koji boluje od angine pectoris ocjenjuje se nesposobnim.

**JAR-FCL 3.145/CAF Srčano-žilni sustav – Smetnje ritma/provođenja**

Kandidat/ Imatelj Uvjerenja ne smije imati nikakvu abnormalnost srčanog ritma koja bi mogla utjecati na sigurno korištenje povlastica Uvjerenja o zdravstvenoj sposobnosti.

– Imatelj Uvjerenja sa smetnjama supraventrikularnog ritma, uključujući i smetnje sinoatrijalnog čvora, bilo da se radi o iznenadnim napadima ili o stalnoj prisutnosti, moraju biti ocijenjeni nesposobnima.

– Kandidat/Imatelj Uvjerenja koji boluje od asimptomatske sinus bradikardije ili sinus tahikardije mogu biti ocijenjeni sposobnima ukoliko tome nije uzrok postojeća abnormalnost.

– Imatelj Uvjerenja s asimptomatskim izoliranim jednolikim atrijalnim ili ventrikularnim ektopičkim kompleksom, ne moraju biti ocijenjeni nesposobnima ukoliko se nakon kardiološke obrade ne utvrdi srčano oboljenje.

– U odsutnosti ostalih abnormalnosti, kandidat/Imatelj Uvjerenja s nekompletnim blokom desne mogu biti ocijenjeni sposobnima.

Imatelj Uvjerenja s kompletnim blokom desne i lijeve grane ocjenjuju se nesposobnim.

Imatelj Uvjerenja s WPW sindromom ocjenjuje se nesposobnom.

Imatelj Uvjerenja sa endokardijalnim pacemakerom moraju biti ocijenjeni nesposobnima.

**JAR-FCL 3.150/CAF Srčano-žilni sustav – Općenito**

• Imatelj Uvjerenja s bilo kojom većom angioplastikom/postavljenim stentom arterija moraju biti ocijenjeni nesposobnim

• Imatelj Uvjerenja s perifernom arterijskom bolesti prije i poslije operacije ocjenjuje se nesposobnim. Ukoliko ne postoje funkcionalne smetnje mogu se ocijeniti sposobnim

• Imatelj Uvjerenja s aneurizmom prsne ili trbušne aorte ocjenjuje se nesposobnim.

• Imatelj Uvjerenja s manjim abnormalnostima srčanih zalistaka ne mora se ocijeniti nesposobnim. Prvostupanjska zdravstvena komisija može razmotriti izdavanje Uvjerenja u slučaju većih abnormalnosti srčanih zalistaka.

• Imatelj Uvjerenja kojima su srčani zalisci zamijenjeni operativno ocjenjuju se nesposobnim.

• Sistemska antikoagulantna terapija povlači za sobom nesposobnost.

– Imatelj Uvjerenja nakon preboljelog miokarditisa i perikarditisa ocjenjuje se nesposobnim. Može se razmotriti izdavanje Uvjerenja

• Imatelj Uvjerenja s povijesti bolesti sinkopa ocjenjuje se nesposobnim.

• Imatelj Uvjerenja sa značajnijim bolestima perifernih vena ocjenjuje se nesposobnim.

**JAR-FCL 3.155/CAF Dišni sustav – Općenito**

Kandidat/ Imatelj Uvjerenja ne smije imati nikakvu abnormalnost dišnog sustava koja bi mogla utjecati na sigurno korištenje povlastica Uvjerenja o zdravstvenoj sposobnosti.

• Testovi funkcije pluća zahtijevaju se na svakom liječničkom pregledu

**JAR-FCL 3.160/CAF Dišni sustav – Bolesti**

• Kandidat/ Imatelj uvjerenja s poviješću spontanog pneumotoraksa moraju biti ocijenjeni nesposobnim. Od epizode spontanog pneumotoraksa moraju proći tri godine i uz uredan nalaz plućnih funkcija moguće je izdavanje Uvjerenja o zdravstvenoj sposobnosti.

• Kandidat/ Imatelj uvjerenja s kroničnom adhezivnom upalom plućne ovojnice uz smanjenje kostopleuralnog kuta mora biti ocijenjen nesposobnim.

• Kandidat/ Imatelj uvjerenja s poviješću sarkoidoze mora biti ocijenjen nesposobnim

• Imatelj Uvjerenja s kroničnom opstruktivnom bolesti pluća ocjenjuje se nesposobnim.

• Imatelj Uvjerenja s bronhalnom astmom ocjenjuje se nesposobnim. Prvostupanjska zdravstvena komisija može razmotriti izdavanje Uvjerenja

**JAR-FCL 3.170/CAF Probavni sustav – Bolesti Općenito**

Kandidat/ Imatelj Uvjerenja ne smije imati nikakvu funkcionalnu ili strukturalnu bolest probavnog sustava ili pripadajućih žlijezda koja bi mogla utjecati na sigurno korištenje povlastica Uvjerenja o zdravstvenoj sposobnosti.

• Imatelj Uvjerenja s ulkusom želuca ili duodenuma ocjenjuje se nesposobnim. Nakon izlječenja može se razmotriti ponovno izdavanje Uvjerenja.

• Kandidat/ Imatelj Uvjerenja s dispeptičkim tegobama može se ocijeniti sposobnim ako su nalazi zadovoljavajući.

• Imatelj Uvjerenja s bolestima jetre, žučnog mjehura i pankreasa ocjenjuje se nesposobnim. Može se razmotriti izdavanje Uvjerenja nakon izlječenja.

• Kandidat/Imatelj Uvjerenja s posljedicom bilo koje bolesti ili kirurškog zahvata u bilo kojem dijelu probavnog sustava ili pripadajućih žlijezda koja bi mogla uzrokovati nesposobnost pri letenju moraju biti ocijenjeni nesposobnima.

• Kandidat/ Imatelj Uvjerenja s utvrđenom dijagnozom upalne ili druge bolesti crijeva ocjenjuje se nesposobnim. Može se razmotriti izdavanje Uvjerenja nakon izlječenja.

• Kandidat/ Imatelj Uvjerenja s hernijom ocjenjuje se nesposobnim. Može se razmotriti izdavanje Uvjerenja nakon izlječenja.

• Imatelj Uvjerenja podvrgnut kirurškom zahvatu na probavnom sustavu ili pripadajućim žlijezdama, koji uključuje potpuno ili djelomično odstranjenje ili pomak bilo kojeg od tih organa, mora biti ocijenjen nesposobnim sve dok posljedice operacije neće utjecati na sigurno korištenje povlastica Uvjerenja.

• Kandidat/ Imatelj Uvjerenja s posljedicom bilo koje bolesti ili kirurškog zahvata na probavnom sustavu koja bi mogla uzrokovati nesposobnost pri letenju, naročito opstrukcije i suženja ocjenjuju se nesposobnima. Može se razmotriti izdavanje Uvjerenja nakon izlječenja.

• Kandidat/ Imatelj Uvjerenja mora imati u potpunosti sanirane zube.

**JAR-FCL 3.175/CAF Bolesti vezane za metabolizam, prehranu i endokrine žlijezde**

Kandidat/ Imatelj Uvjerenja ne smije imati nikakvu funkcionalnu ili strukturalnu bolest vezanu uz metabolizam, prehranu i endokrine žlijezde koja bi mogla utjecati na sigurno korištenje povlastica Uvjerenja o zdravstvenoj sposobnosti.

• Imatelj Uvjerenja s dijabetesom mora biti ocijenjen nesposobnim. Prvostupanjska zdravstvena komisija može razmotriti izdavanje Uvjerenja za Imatelja Uvjerenja ukoliko je dokazan normalan test tolerancije glukoze ili je prisutna narušena tolerancija glukoze ali bez dijabetičke patologije i potpuno regulirana dijetom

• Imatelj Uvjerenja sa smetnjama u metabolizmu, prehrani i radu endokrinih žlijezda može biti ocijenjen sposobnim

• Kandidat/ Imatelj Uvjerenja s indeksom tjelesne mase preko 30 može biti ocijenjen sposobnim ako se ocijeni zadovoljavajućim funkcionalna sposobnost srčano žilnog sustava.

**JAR–FCL 3.180/CAF Hematologija**

Kandidat/ Imatelj Uvjerenja ne smije imati nikakvu hematološku bolest koja bi mogla utjecati na sigurno korištenje povlastica Uvjerenja o zdravstvenoj sposobnosti.

• KKS, SE i hematokrit se moraju testirati na svakom liječničkom pregledu

• Imatelj Uvjerenja/kandidat s hematokritom za muškarce od 38% do 50% i za žene od 36% do 47% moraju se podvrći ispitivanju. Najniža vrijednost hematokrita za izdavanje Uvjerenja je 32%. Svako umanjenje vrijednosti hematokrita mora se podvrći ispitivanju. Gubitak 200 cc ili više krvi Imatelja Uvjerenja onesposobljava za letačke dužnosti najmanje 72 sata.

• Imatelj Uvjerenja s brojem trombocita ispod 100 000/mm3 ili iznad 400 000/mm3 moraju se podvrći ispitivanju. Trombocitoza iznad 750 000/mm3 nije sposoban

• Imatelj Uvjerenja s brojem leukocita od 3 500 do 12 000/mm3 i od 750 do 3 500/mm3 moraju se podvrći ispitivanju. Broj granulocita ispod 750/mm3 nije sposoban

• Imatelj Uvjerenja s akutnom leukemijom moraju biti ocijenjeni nesposobnima. Nakon utvrđene remisije, Prvostupanjska zdravstvena komisija može razmotriti izdavanje Uvjerenja.

• Imatelj Uvjerenja sa znatnijim povećanjem slezene moraju biti ocijenjeni nesposobnima.

• Imatelj Uvjerenja sa značajnijom policitemijom moraju biti ocijenjeni nesposobnima.

• Imatelj Uvjerenja sa smetnjama zgrušavanja krvi moraju biti ocijenjeni nesposobnima

**JAR–FCL 3.185/CAF Mokraćni sustav**

Kandidat/ Imatelj Uvjerenja ne smije imati nikakvu funkcionalnu ili strukturalnu bolest mokraćnog sustava ili pripadajućih žlijezda koja bi mogla utjecati na sigurno korištenje povlastica Uvjerenja o zdravstvenoj sposobnosti.

Analiza mokraće je sastavni dio svakog liječničkog pregleda.

Mokraća ne smije sadržavati nikakav abnormalan element za koji se smatra da ima patološku važnost.

• Imatelj Uvjerenja/kandidat s poviješću recidivirajućeg ili obostranog bubrežnog kamenca moraju biti

ocijenjeni nesposobnima.

Kandidat/ Imatelj Uvjerenja s bolesti bubrega ocjenjuje se nesposobnim.

Može se razmotriti izdavanje Uvjerenja nakon izlječenja.

Kandidat/ Imatelj Uvjerenja s bubrežnim kamencima ocjenjuje se nesposobnim.

Može se razmotriti izdavanje Uvjerenja nakon izlječenja.

Kandidat/ Imatelj Uvjerenja s bilo kojom posljedicom bolesti ili kirurškog zahvata na bubrezima i mokraćnom sustavu, posebice opstrukcije ocjenjuje se nesposobnim. Može se razmotriti izdavanje Uvjerenja nakon izlječenja.

Kandidat/ Imatelj Uvjerenja koji se podvrgao operativnom zahvatu na mokraćnim putovima može se ocijeniti sposobnim.

**JAR–FCL 3.190/CAF Spolno prenosive bolesti i druge infekcije**

• Kandidat/ Imatelj Uvjerenja ne smije imati utvrđenu povijest bolesti ili kliničku dijagnozu bilo kakve spolno prenosive bolesti ili druge infekcije.

**JAR–FCL 3.195/CAF Ginekologija i porodiljstvo**

Kandidatkinja/ Imateljica Uvjerenja ne smije imati nikakvu funkcionalno ili strukturalno porodiljsko ili ginekološko stanje koje bi mogla utjecati na sigurno korištenje povlastica Uvjerenja o zdravstvenoj sposobnosti.

• Trudnoća povlači sa sobom nesposobnost. Tijekom trudnoće, od 13 do 24 tjedna trudnoće, nositeljica Uvjerenja može podnijeti zahtjev za provođenjem letačke obuke s priloženim nalazom ginekologa. Odobravaju se uvjeti provođenja letačke obuke koja je ograničena na zrakoplove s presuriziranom kabinom, s višečlanom posadom, više motorni zrakoplov i ne u zrakoplovu s izbacivim sjedalom.

**JAR–FCL 3.200/CAF Zahtjevi vezani za mišićno-koštani sustav**

Kandidat/ imatelj uvjerenja ne smije imati nikakvu abnormalnost kostiju, zglobova, mišića i tetiva, prirođenu ili stečenu koja bi mogla utjecati na sigurno korištenje povlastica Uvjerenja o zdravstvenoj sposobnosti.

ANTROPOMETRIJSKE MJERE KANDIDATA ZA KADETA PILOTA

– Visina od 162 cm do 195 cm

– Tjelesna masa, u zavisnosti od tjelesne visine. Dozvoljeno 4,5 kg iznad maksimalno dozvoljene tjelesne mase (Tabela br.1)

– Ograničenje u vrijednostima tjelesne mase zavisi od zrakoplovnog/helikopterskog sustava za katapultiranje

Tablica br. 1. VISINA/TJELESNA MASA

|  |  |  |
| --- | --- | --- |
| Visina, cm | Težina – Muškarci, kg | Težina – Žene, kg |
|  | Minimum/Maksimum | Minimum/Maksimum |
| 162 | 48/74 | 47/66 |
| 165 | 48/77 | 48/68 |
| 168 | 49/79 | 49/70 |
| 170 | 50/81 | 50/72 |
| 173 | 52/84 | 52/74 |
| 175 | 54/86 | 53/76 |
| 178 | 56/88 | 54/79 |
| 180 | 58/90 | 55/80 |
| 183 | 59/93 | 57/83 |
| 185 | 61/96 | 58/85 |
| 188 | 63/99 | 59/88 |
| 190 | 65/102 | 60/90 |
| 193 | 67/104 | 62/93 |
| 195 | 67/107 | 63/95 |

• Imatelj Uvjerenja/kandidat mora imati dovoljnu visinu u sjedećem položaju, dužinu ruku i nogu te mišićnu snagu za odgovarajući tip zrakoplova/helikoptera.

Tablica br. 2.

|  |  |
| --- | --- |
| Sjedeća visina | 865 – 1 010 mm |
| Dužina natkoljenice | 560 – 660 mm |
| Dužina noge | 1 000 – 1 200 mm |
| Funkcionalni doseg noge | 740 – 900 mm |

• Kandidat /Imatelj uvjerenja mora imati zadovoljavajuću funkcionalnost mišićno koštanog sustava.

Kandidata s bilo kakvom znatnijom posljedicom bolesti ozljede ili prirođene abnormalnosti kostiju, zglobova, mišića i tetiva sa ili bez kirurškog zahvata ocjenjuje se nesposobnim.

**JAR–FCL 3.205/CAF Psihijatrijski zahtjevi**

Kandidat /Imatelj uvjerenja ne smije imati utvrđenu povijest bolesti ili kliničku dijagnozu bilo koje psihijatrijske bolesti, stanja ili poremećaja, akutne ili kronične, prirođene ili stečene koja bi mogla utjecati na sigurno korištenje povlastica Uvjerenja o zdravstvenoj sposobnosti.

**JAR–FCL 3.210/CAF Neurološki zahtjevi**

Kandidat /Imatelj uvjerenja ne smije imati utvrđenu povijest bolesti ili kliničku dijagnozu bilo kakvog neurološkog stanja koje bi moglo utjecati na sigurno korištenje povlastica Uvjerenja o zdravstvenoj sposobnosti.

• Pregled neurologa se zahtijeva na svakom liječničkom pregledu. EEG se zahtijeva na prethodnom pregledu kandidata i na temelju kliničke indikacije.

Dijagnoza epilepsije je diskvalificirajuća. Ozljeda spinalnih i perifernih živaca povlači za sobom nesposobnost. Prvostupanjska zdravstvena komisija može razmotriti izdavanje Uvjerenja za Imatelja Uvjerenja. Nakon ozljede glave i operativnih zahvata vezanih za neurološki sustav zdr. komisija može razmotriti izdavanje uvjerenja. Progresivne bolesti živčanog sustava su diskvalificirajuće.

**JAR–FCL 3.215/CAF Oftalmološki zahtjevi**

Kandidat/Imatelj Uvjerenja ne smije imati nikakvu abnormalnost funkcije organa za vid, bilo kakvo patološko stanje, prirođeno ili stečeno, akutno ili kronično ili bilo kakvu posljedicu operacije na oku ili ozljedu koja bi mogla utjecati na sigurno korištenje povlastica Uvjerenja o zdravstvenoj sposobnosti.

• Oftalmološki pregled zahtijeva se na svakom pregledu.

**JAR–FCL 3.220/CAF Zahtjevi vida**

• Greške refrakcije

Oštrina vida kandidata za kadete – pilote i kadeta – pilota mora biti bez korekcije najmanje 0,9 a s korekcijom 1,0 na oba oka. Korekcija greške refrakcije za daljinu ne smije prelaziti od +1,0 do – 0,25 dioptrije. Refrakcijska greška astigmatizma nije prihvatljiva.

Kadeti – piloti s utvrđenom greškom refrakcije iz prethodnog stavka nakon završene letačke izobrazbe posjeduju zdravstvenu sposobnost za raspored na ustrojbeno mjesto određeno propisima Ministarstva obrane za pilota vojnog zrakoplova osim na ustrojbeno mjesto pilota borbenog aviona, višenamjenskog borbenog aviona i borbenog helikoptera.

Imatelj Uvjerenja za kategoriju A mora imati oštrinu vida bez korekcije najmanje 0,7 a s korekcijom 1,0, na oba oka. Za kategoriju A korekcija može biti za daljinu od + 2,0 do – 1,5 dioptrije, a za presbiopiju može biti više od + 2,0 dioptrije ovisno o korekciji za daljinu.

Imatelju Uvjerenja za kategoriju B korekcija može biti za daljinu od +3 do – 3,0 dioptrije uz oštrinu vida bez korekcije najmanje 0,7 a s korekcijom 1,0, na oba oka. Refrakcijska greška astigmatizma za kategoriju A može biti +/- 1,50, a za kategoriju B +/- 2,50.

Ako su zahtjevi vida zadovoljeni samo uporabom korekcije, naočale ili kontaktne leće moraju omogućiti optimalnu funkciju vida te moraju biti primjerene za korištenje u zrakoplovne svrhe.

Imatelj Uvjerenja s defektima binokularnog vida ocjenjuje se nesposobnim.

Imatelj Uvjerenja s diplopijom ocjenjuje se nesposobnim.

Imatelj Uvjerenja s vidnim poljima koja nisu uredna ocjenjuje se nesposobnim.

Pojava povišenog intraokularnog tlaka zahtjeva proširenu oftalmološku pretragu.

Imatelj Uvjerenja s dijagnozom glaukoma ocjenjuje se nesposobnim.

Prvostupanjska zdravstvena komisija može razmotriti izdavanje Uvjerenja nakon kompletne oftalmološke obrade.

Operacija refrakcije povlači za sobom nesposobnost. Može se razmotriti izdavanje Uvjerenja nakon potpunog oporavka.

Operacija mrene, mrežnice te glaukoma povlači za sobom nesposobnost. Može se razmatrati obnavljanje Uvjerenja za imatelja Uvjerenja nakon kompletne oftalmološke obrade.

**JAR FCL 3.225 Raspoznavanje boja**

Normalno raspoznavanje boja se definira kao sposobnost prolaženja Ishihara testa ili Nagelovog anomaloskopa kao uredan trikromat.

Kandidat/Imatelj Uvjerenja mora normalno raspoznavati boje ili biti siguran u boje. Kandidat/ Imatelj Uvjerenja koji ne prođe Ishihara test može biti ocijenjen sposobnim ako prođe dodatna testiranja (anomaloskopski kvocijent 4 jedinice ili niže.)

**JAR–FCL 3.230/CAF Otorinolaringološki zahtjevi**

Kandidat/ Imatelj Uvjerenja ne smije imati nikakvu abnormalnost funkcije uha, nosa, sinusa, grla ili bilo kakvo aktivno patološko stanje, prirođeno ili stečeno, akutno ili kronično, bilo kakvu posljedicu operacije ili ozljedu koja bi mogla utjecati na sigurno korištenje povlastica Uvjerenja o zdravstvenoj sposobnosti.

• Otorinolaringološki pregled se zahtijeva na svakom liječničkom pregledu.

Prisutnost bilo koje od sljedećih bolesti kod Imatelja Uvjerenja mora se ocijeniti nesposobnim:

Aktivni patološki proces, akutni ili kronični, unutarnjeg ili srednjeg uha

Neizliječena perforacija ili disfunkcija membrane bubnjića ne mora biti diskvalificirajuća kod imatelja uvjerenja ukoliko je uredan ADG nalaz.

Smetnje vestibularne funkcije.

Znatnije suženje kanala za prolaz zraka u obje nosnice ili bilo kakva disfunkcija sinusa.

Značajnije smetnje u govoru ili glasu.

• Kandidat/ Imatelj Uvjerenja s povijesti bolesti alergijskog i vazomotornog rinitisa može biti ocijenjen sposobnim.

• Imatelj Uvjerenja/kandidat s poremećajem funkcije labirinta, neobjašnjeni ili povratni vertigo povlači za sobom nesposobnost.

**JAR–FCL 3.235/CAF Zahtjevi sluha**

• Sluh mora biti testiran čistom tonalnom audiometrijom na svakom pregledu.

Kandidat na selekcijskom pregledu za kategoriju A ne smije imati nikakva audiometrijska odstupanja, dok kandidati za kategoriju B mogu imati gubitak sluha od 20 dB na frekvencijama; 500, 1000, i 2000 Hz ili 35 dB na 3000 Hz.

Imatelj Uvjerena o zdravstvenoj sposobnosti za kategoriju A i B može imati gubitak sluha na frekvencijama 500, 1000 i 2000 Hz do 35 dB ili do 50 d B na 3000 Hz.

Imatelja Uvjerenja s hipoakuzijom Prvostupanjska zdravstvena komisija može ocijeniti sposobnima ako test raspoznavanja govora pokaže zadovoljavajuću sposobnost sluha.

**JAR FCL 3.245/ CAF Dermatološki zahtjevi**

Kandidat/Imatelj Uvjerenja ne smije imati utvrđene dermatološke bolesti koje bi mogli utjecati na sigurno korištenje povlastica Uvjerenja o zdravstvenoj sposobnosti. U slučaju težih dermatoloških bolesti ocjenu donosi Prvostupanjska zdravstvena komisija.

**JAR FCL 3.246/CAF Onkologija**

Kandidat/Imatelj Uvjerenja ne smije imati utvrđenu primarnu ili sekundarnu zloćudnu bolest koja bi mogli utjecati na sigurno korištenje povlastica Uvjerenja o zdravstvenoj sposobnosti. Nakon izlječenja sposobnost utvrđuje Prvostupanjska zdravstvena komisija.

2. Zdravstveni zahtjevi kategorije C, D i E

**JAR–FCL 3.250/CAF Srčano-žilni sustav – Pregled**

Kandidat/Imatelj Uvjerenja ne smije imati nikakvu abnormalnost srčano-žilnog sustava, prirođenu ili stečenu, koja bi mogla utjecati na sigurno korištenje povlastica Uvjerenja o zdravstvenoj sposobnosti.

Standardni dvanaestokanalni elektrokardiogram (EKG) u mirovanju zahtijeva se na svakom pregledu.

Elektrokardiografija pod opterećenjem i UZV srca zahtijevaju se kada je klinički indicirano.

**JAR–FCL 3.255/CAF Srčano-žilni sustav – Krvni tlak**

Kandidat/Imatelj Uvjerenja s poviješću bolesti hipertenzije koja je dobro regulirana može se ocijeniti sposoban. Kandidati sa simptomima niskog krvnog tlaka (simptomatskom hipotenzijom) ocjenjuju se nesposobnima.

**JAR–FCL 3.260/CAF Srčano-žilni sustav – Bolest koronarnih arterija**

Imatelj Uvjerenja koji boluju od simptomatske bolesti koronarnih arterija moraju biti ocijenjeni nesposobnima.

Imatelj Uvjerenja nakon infarkta miokarda moraju biti ocijenjeni nesposobnima. Prvostupanjska zdravstvena komisija može razmotriti izdavanje Uvjerenja nakon izlječenja.

Imatelj Uvjerenja nakon koronarne angioplastike/postavljanje stenta, mora biti ocijenjen nesposobnim. Prvostupanjska zdravstvena komisija može razmotriti ponovno izdavanje Uvjerenja.

**JAR–FCL 3.265/CAF Srčano-žilni sustav – Smetnje ritma/provođenja**

Kandidat/Imatelj Uvjerenja sa smetnjama supraventrikularnog ritma ocjenjuju se nesposobnima. Može se razmotriti izdavanje Uvjerenja nakon kardiološke obrade.

Kandidat /Imatelj Uvjerenja koji boluju od asimptomatske sinus bradikardije ili sinus tahikardije mogu biti ocijenjeni sposobnima ukoliko tome nije uzrok nenormalnost.

Kandidat/Imatelj Uvjerenja s asimptomatskim izoliranim atrijalnim ili ventrikularnim ektopičkim kompleksom ne moraju biti ocijenjeni nesposobnima.

U odsutnosti ostalih abnormalnosti, kandidat/Imatelj Uvjerenja s nekompletnim blokom desne grane mogu biti ocijenjeni sposobnima.

Kandidati s kompletnim blokom desne i lijeve grane ocjenjuje se nesposobnim.

Imatelj Uvjerenja s endokardijalnim pacemakerom moraju biti ocijenjeni nesposobnima.

**JAR–FCL 3.270/CAF Srčano-žilni sustav – Općenito**

Kandidat/ Imatelj Uvjerenja s perifernom arterijskom bolešću prije ili poslije operacije ukoliko ne postoje funkcionalne smetnje može se ocijeniti sposobnim.

Imatelj Uvjerenja s aneurizmom prsne ili trbušne aorte, prije ili poslije operacije, moraju biti ocijenjeni nesposobnima.

Kandidat/Imatelj Uvjerenja sa značajnijim abnormalnostima bilo kojeg od srčanih zalistaka ocjenjuju se nesposobnima.

Kandidat/ Imatelj Uvjerenja s manjim abnormalnostima srčanih zalistaka mogu se ocijeniti sposobnima.

Sistemska antikoagulantna terapija čini Imatelja Uvjerenja nesposobnima. Imatelji Uvjerenja koji su primili terapiju u ograničenom trajanju mogu se ocijeniti sposobnima.

Imatelj Uvjerenja s bilo kakvom nenormalnosti u perikardu, miokardu ili endokarda ne moraju se ocijeniti nesposobnima ako je kardiološka obrada zadovoljavajuća.

**JAR–FCL 3.275/CAF Dišni sustav – Općenito**

Kandidat/Imatelj Uvjerenja ne smije imati nikakvu abnormalnost dišnog sustava, prirođenu ili stečenu, koja bi mogla utjecati na sigurno korištenje povlastica Uvjerenja o zdravstvenoj sposobnosti. Plućni funkcionalni testovi se zahtijevaju na svakom pregledu.

**JAR–FCL 3.280/CAF Dišni sustav – Bolesti**

Imatelj Uvjerenja s kroničnom opstruktivnom bolešću dišnih putova ocjenjuju se nesposobnima. Prvostupanjska zdravstvena komisija može razmotriti izdavanje Uvjerenja.

Imatelj Uvjerenja s bronhijalnom astmom ne mora biti ocijenjeni nesposobnim ukoliko su plućni funkcionalni testovi zadovoljavajući i Imatelj Uvjerenja nije imao napad u zadnje 3 godine.

Kandidati sa spontanim pneumotoraksom moraju biti ocijenjeni nesposobnima dok se ne napravi potpuna procjena.

**JAR–FCL 3.285/CAF Probavni sustav – Općenito**

Kandidat/ Imatelj Uvjerenja ne smije imati nikakvu funkcionalnu ili strukturalnu bolest probavnog sustava ili pripadajućih žlijezda koja bi mogla utjecati na sigurno korištenje povlastica Uvjerenja o zdravstvenoj sposobnosti.

**JAR–FCL 3.290/CAF Probavni sustav – Bolesti**

Imatelj Uvjerenja s ulkusom želuca i duodenuma koje zahtijevaju liječenje ili s pankreatitisom ocjenjuju se nesposobnim do izlječenja.

Kandidat/ Imatelj Uvjerenja s asimptomatskim žučnim kamencima koji su otkriveni slučajno mogu biti ocijenjeni sposobnima.

Imatelj Uvjerenja s utvrđenom kliničkom dijagnozom ili poviješću bolesti kronične upale crijeva moraju biti ocijenjeni nesposobnima. Prvostupanjska zdravstvena komisija može razmotriti izdavanje Uvjerenja.

Od kandidata se zahtijeva da nema nikakvu herniju koja bi mogla dovesti do nesposobnosti.

Kandidat/Imatelj Uvjerenja s posljedicom bilo koje bolesti ili kirurškog zahvata u bilo kojem dijelu probavnog sustava ili pripadajućih žlijezda koja bi mogla uzrokovati nesposobnost pri letenju moraju biti ocijenjeni nesposobnima.

Imatelji Uvjerenja koji su podvrgnuti kirurškom zahvatu na probavnom sustavu ili pripadajućim žlijezdama, koji uključuje potpuno ili djelomično odstranjenje ili pomak bilo kojeg od tih organa, moraju biti ocijenjeni nesposobnima na najmanje tri mjeseca ili sve dok posljedice operacije neće utjecati na sigurno korištenje povlastica Uvjerenja.

**JAR–FCL 3.295/CAF Bolesti vezane za metabolizam, prehranu i endokrine žlijezde**

Kandidat/ Imatelj Uvjerenja ne smije imati nikakvu funkcionalnu ili strukturalnu bolest vezanu za metabolizam, prehranu i endokrine žlijezde koja bi mogla utjecati na sigurno korištenje povlastica Uvjerenja o zdravstvenoj sposobnosti.

Imatelj Uvjerenja sa šećernom bolesti može biti ocijenjen sposobnim nakon endokrinološke obrade, ako nema dijabetičke patologije i bolest je dobro regulirana dijetom ili oralnim antidijabeticima.

Imatelj Uvjerenja s dijabetesom koji zahtijevaju inzulin moraju biti ocijenjeni nesposobnima. Kandidati s indeksom tjelesne mase 35 mogu biti ocijenjeni sposobnima samo ako ta prekomjerna težina neće utjecati na sigurno korištenje povlastica Uvjerenja.

**JAR–FCL 3.300/CAF Hematologija**

Kandidat/ Imatelj Uvjerenja ne smije imati nikakvu hematološku bolest koja bi mogla utjecati na sigurno korištenje povlastica dozvole i/ili ovlaštenja.

Hemoglobin se mora testirati na svakom pregledu. Slučajevi uznapredovale anemije s hematokritom ispod 32% moraju biti ocijenjeni nesposobnima.

Kandidat/ Imatelj Uvjerenja sa znatnijim lokalnim i općim povećanjem limfnih žlijezda i bolesti krvi moraju biti ocijenjeni nesposobnima.

Imatelj Uvjerenja s akutnom leukemijom moraju biti ocijenjeni nesposobnima. Nakon utvrđene remisije, Prvostupanjska zdravstvena komisija može razmotriti izdavanje Uvjerenja.

Imatelj Uvjerenja sa znatnijim povećanjem slezene moraju biti ocijenjeni nesposobnima. Prvostupanjska zdravstvena komisija može razmotriti izdavanje Uvjerenja.

Imatelj Uvjerenja sa značajnijom policitemijom moraju biti ocijenjeni nesposobnima.

Imatelj Uvjerenja sa smetnjama zgrušavanja krvi moraju biti ocijenjeni nesposobnima. Prvostupanjska zdravstvena komisija može razmotriti izdavanje Uvjerenja.

**JAR–FCL 3.305/CAF Mokraćni sustav**

Kandidat/ Imatelj Uvjerenja ne smije imati nikakvu funkcionalnu ili strukturalnu bolest mokraćnog sustava ili pripadajućih žlijezda koja bi mogla utjecati na sigurno korištenje povlastica Uvjerenja o zdravstvenoj sposobnosti.

Analiza mokraće je sastavni dio svakog pregleda.

Imatelj Uvjerenja sa simptomima organske bolesti bubrega moraju biti ocijenjeni nesposobnima do izlječenja.

Imatelj Uvjerenja s mokraćnim kamencem moraju biti ocijenjeni nesposobnima do izlječenja.

Imatelj Uvjerenja s posljedicom bilo koje bolesti ili kirurškog zahvata na bubrezima i mokraćnom sustavu koja bi mogla uzrokovati nesposobnost moraju biti ocijenjeni nesposobnima. Imatelj Uvjerenja s kompenziranom nefrektomijom bez hipertenzije ili uremije može se ocijeniti sposobnima.

Imatelji Uvjerenja koji su podvrgnuti većem kirurškom zahvatu na mokraćnom sustavu ili mokraćnim organima, koji uključuje potpuno ili djelomično odstranjenje ili skretanje bilo kojeg od tih organa, moraju biti ocijenjeni nesposobnima sve dok posljedice operacije neće utjecati na sigurno korištenje povlastica Uvjerenja o zdravstvenoj sposobnosti.

**JAR–FCL 3.310/CAF Spolno prenosive bolesti i druge infekcije**

Kandidat/ imatelj Uvjerenja ne smije imati utvrđenu povijest bolesti ili kliničku dijagnozu bilo kakve spolno prenosive bolesti ili druge infekcije koja bi mogla utjecati na sigurno korištenje povlastica Uvjerenja o zdravstvenoj sposobnosti.

**JAR–FCL 3.315/CAF Ginekologija i porodiljstvo**

Kandidatkinja/ Imateljica Uvjerenja ne smije imati nikakvo funkcionalno ili strukturalno porodiljno ili ginekološko stanje koje bi moglo utjecati na sigurno korištenje povlastica Uvjerenja.

Trudnoća povlači za sobom nesposobnost. Ako ginekološki nalaz pokazuje potpuno normalnu trudnoću, kandidatkinja/Imateljica Uvjerenja može biti ocijenjena sposobnom do kraja 26. tjedna trudnoće.

Kandidatkinja/Imateljica koja je podvrgnuta većoj ginekološkoj operaciji mora biti ocijenjena nesposobnom sve dok posljedice operacije neće utjecati na sigurno korištenje povlastica Uvjerenja.

**JAR–FCL 3.320/CAF Zahtjevi vezani za mišićno-koštani sustav**

Kandidat/Imatelj Uvjerenja ne smije imati nikakvu abnormalnost kostiju, zglobova, mišića i tetiva, prirođenu ili stečenu, koja bi mogla utjecati na sigurno korištenje povlastica Uvjerenja

Kandidat /Imatelj Uvjerenja mora imati zadovoljavajuću funkcionalnost mišićno-koštanog sustava.

Imatelj Uvjerenja s posljedicom bolesti, ozljede ili prirođene abnormalnosti kostiju, zglobova, mišića ili tetiva sa ili bez kirurškog zahvata mogu biti ocijenjeni sposobnim ukoliko su nalazi zadovoljavajući.

**JAR–FCL 3.325/CAF Psihijatrijski zahtjevi**

Kandidat/ imatelj Uvjerenja ne smije imati utvrđenu povijest bolesti ili kliničku dijagnozu bilo kakve psihijatrijske bolesti ili nesposobnosti, stanja ili poremećaja, akutne ili kronične, prirođene ili stečene, koja bi mogla utjecati na sigurno korištenje povlastica dozvole i/ili ovlaštenja.

**JAR–FCL 3.330/CAF Neurološki zahtjevi**

Kandidat ili imatelj Uvjerenja ne smije imati utvrđenu povijest bolesti ili kliničku dijagnozu bilo kakvog neurološkog stanja koje bi moglo utjecati na sigurno korištenje povlastica Uvjerenja. EEG nalaz se zahtjeva po indikaciji.

**JAR–FCL 3.335/CAF Oftalmološki zahtjevi**

Kandidat/ Imatelj Uvjerenja ne smije imati nikakvu abnormalnost funkcije očiju ili njegovih žlijezda ili bilo kakvo aktivno patološko stanje, prirođeno ili stečeno, akutno ili kronično, ili bilo kakvu posljedicu operacije na oku ili ozljedu koja bi mogla utjecati na sigurno korištenje povlastica Uvjerenja o zdravstvenoj sposobnosti.

Oftalmološki pregled se zahtijeva na svakom pregledu.

**JAR–FCL 3.340/CAF Zahtjevi vida**

Oštrina vida na daljinu. Oštrina vida na daljinu, sa ili bez korekcije, mora biti 0,7 ili bolja na svakom oku odvojeno te oštrina vida na oba oka mora biti 6/6 (1,0) ili bolja. Nikakva ograničenja se ne primjenjuju za neispravljenu oštrinu vida.

Greška refrakcije

Na prethodnom liječničkom pregledu greška refrakcije ne smije prelaziti ± 2 dioptrije.

Na liječničkom pregledu za produljenje Uvjerenja, Imatelja Uvjerenja kod kojeg se utvrdi greška refrakcije do +3/-3 dioptrija, mogu se ocijeniti sposobnima.

Keratokonus je diskvalificirajući. Prvostupanjska zdravstvena komisija može razmatrati izdavanje Uvjerenja ako kandidat zadovolji zahtjeve vida.

Kandidat sa znatnijim defektima binokularnog vida mora biti ocijenjen nesposobnim.

Kandidat s diplopijom mora biti ocijenjen nesposobnim.

Kandidat s vidnim poljima koja nisu normalna mora biti ocijenjen nesposobnim.

Ako su zahtjevi vida zadovoljeni samo uporabom korekcije, naočale ili kontaktne leće moraju omogućiti optimalnu funkciju vida te moraju biti primjerene za korištenje u zrakoplovne svrhe.

Operacija refrakcije povlači za sobom nesposobnost. Može se razmotriti izdavanje Uvjerenja nakon potpunog oporavka.

Operacija mrene, mrežnice te glaukoma povlači za sobom nesposobnost. Prvostupanjska zdravstvena komisija može razmatrati obnavljanje svjedodžbe.

**JAR–FCL 3.345/CAF Raspoznavanje boja**

Normalno raspoznavanje boja se definira kao sposobnost prolaženja Ishihara testa ili Nagelov anomaloskopa kao uredan trikromat.

Kandidat/Imatelj Uvjerenja mora normalno raspoznavati boje ili biti siguran u boje.

Imatelj Uvjerenja koji ne prođe testove raspoznavanja boja smatrat će se nesigurnim u boje i može se ocijeniti sposobnim.

**JAR–FCL 3.350/CAF Otorinolaringološki zahtjevi**

Kandidat/Imatelj Uvjerenja ne smije imati nikakvu abnormalnost funkcije ušiju, nosa, sinusa ili grla (uključujući usnu šupljinu, zube i larinks), ili bilo kakvo aktivno patološko stanje, prirođeno ili stečeno, akutno ili kronično, ili bilo kakvu posljedicu operacije ili ozljedu koja bi mogla utjecati na sigurno korištenje povlastica Uvjerenja o zdravstvenoj sposobnosti.

Na prethodnom liječničkom pregledu zahtijeva se sveobuhvatni otorinolaringološki pregled.

Prisutnost bilo koje od sljedećih bolesti kod Imatelja Uvjerenja mora se ocijeniti nesposobnim: aktivni patološki proces, akutni ili kronični, unutarnjeg ili srednjeg uha, smetnje vestibularne funkcije, značajnije smetnje u govoru ili glasu.

Neizliječena perforacija ili disfunkcija membrane bubnjića ne mora biti diskvalificirajuća.

**JAR–FCL 3.355/CAF Zahtjevi sluha**

Sluh mora biti testiran na svim pregledima. Na testiranju kandidat mora biti sposoban ispravno razumjeti normalan konverzacijski govor na udaljenosti od 2 metra.

Na prethodnom liječničkom pregledu gubitak sluha ne smije biti veći od 20 dB (HL) na bilo kojoj od frekvencija 500, 1000 i 2000 Hz, ili ne veći od 35 dB (HL) na 3000HZ. Kandidat čiji je gubitak sluha unutar 5dB (HL) u okviru gore navedenih ograničenja u dvije ili više testiranih frekvencija, mora barem jednom godišnje biti podvrgnut testiranju čistom tonalnom audiometrijom.

Na periodičnom pregledu gubitak sluha ne smije biti veći od 35 dB (HL) na bilo kojoj od frekvencija 500, 1000 i 2000 Hz ili ne veći od 50 dB (HL) na 3000 Hz. Imatelj Uvjerenja čiji je gubitak sluha unutar 5 dB (HL) u okviru gore navedenih ograničenja u dvije ili više testiranih frekvencija, mora barem jednom godišnje biti podvrgnut testiranju čistom tonalnom audiometrijom. Prvostupanjska zdravstvena komisija može Imatelje Uvjerenja s hipoakuzijom ocijeniti sposobnima ako test raspoznavanja govora pokaže zadovoljavajuću sposobnost sluha.

**JAR–FCL 3.365/CAF Dermatološki zahtjevi**

Kandidat/Imatelj imatelj Uvjerenja ne smije imati utvrđene dermatološke bolesti, koje bi mogle utjecati na sigurno korištenje povlastica Uvjerenja o zdravstvenoj sposobnosti.

**JAR-FCL 3.370/CAF Onkologija**

Kandidat/ Imatelj Uvjerenja ne smije imati utvrđenu primarno ili sekundarno zloćudnu bolest, koja bi mogla utjecati na sigurno korištenje povlastica Uvjerenja o zdravstvenoj sposobnosti.

Nakon liječenja od zloćudne bolesti kandidati mogu biti ocijenjeni sposobnima.

**PRILOG br. 7**

[**Tiskanica: UZS-1**](dodatni/420434.pdf)

**PRILOG br. 8**

[Tiskanica: UZS-2](dodatni/420435.pdf)

**PRILOG br. 11**

[Tiskanica: UZS-ZO](dodatni/420436.pdf)

**PRILOG br. 13**

[Tiskanica: ZP](dodatni/420437.pdf)

**PRILOG br. 14**

[Tiskanica: NMT](dodatni/420438.pdf)

Pravilnik, NN 29/2012-724
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)